Barrokoaren gaiak pintura wiki | Arte y Humanidades | Xuletas, chuletas para exámenes, apuntes y trabajos\nBarrokoaren gaiak pintura wiki\nEscrito el 30 de Julio de 2018 en vasco con un tamaño de 23,49 KB\nPinturak goreneko maila lortu zuen Barrokoan. Italiak nagusitasun artistikoa izaten jarraitu zuen. Kalitate handiko eskola nazionalak sortu ziren Europa osoan zehar (Italian, Flandesen eta Holandan batez ere).\nPintura barrokoaren ezaugarri nagusiak:\nArgiari eta koloreari garrantzia ematea eta pertsonaia askoko eszenak gurago izatea dira.\nErrenazimentuko pinturan ez bezala, kolorea nagusitzen zaio marrazkiari. Errenazimentuan funtsezkoa zen objektua argi eta garbi, zehatz adieraztea. Pintura barrokoak, aldiz, forma kolorez eta argiaren intentsitatearekin lortzen du. Kolore asko eta aberatsak.\nArgi-itzalak asko erabiltzen zituzten, argien eta itzalen arteko kontraste gogorrak bilatzen zituzten Tenebrismoa* teknikaren bidez. Honen sortzailea Caravaggio italiarra izan zen.\nKonposizio konplexu eta diagonalak nagusitzen dira ( lerro diagonal eta kurbatu ugari) eszenari mugimendu sentsazioa emateko. Arkitekturan eta eskulturan bezala mugimendua asko interesatzen zitzaien. Eskortzo bortitzak ugari dira.\nEuropa katolikoan gai erlijiosoek Kontrarreformako baloreak goresten jarraitu zuten baina, Holanda protestantean nagusitzen ziren generoko pinturak, eszena errealistak, etxeetako barne aldekoak eta egunerokoak.\nPintura barrokoa naturalista errealista da, gauzak diren bezala errepresentatzen dira, idealizatu gabe.\nKoadroek tamaina handia daukate orokorrean.\nB.- PINTURA BARROKOA FLANDESEN\nFlandes Espainiako austriarren nagusitasun politikoaren mende egotea eta katolizismoa erabakiorrak izan ziren pintura erlijiosoa garrantzitsua izateko. Hala ere, Flandesko pintura tradizionalari eta alboko Holandak bizi zuen eboluzioari oso loturik egongo da eta Europako pinturan agertzen ez ziren gaiak erabili zituzten, burgesiari atseginak zitzaizkion gaiak: nekazarien bizitza, tabernakoak, natura hila, paisajeak, erretratuak,...Guztiak zehaztasun izugarrizeginda.\nRubens izan zen Flandesko pintorerik azpimarragarriena eta Europako barrokoan ezinbesteko artista. Ospe handia lortu zuen eta Europako gorte garrantzitsuenetan egin zuen lan.\nRubensen pinturan beti hautematen da bizitasuna,mugimendua eta oparotasuna. Pintzelkada handia eta arina, kolore beroak, aberatsak, argitsuak eta alaiak erabiltzen zituen eskola veneziarraren eraginez. Konposizio diagonalak erabiltzen zituen, markotik kanpora zabaltzen zen mugimendua sortaraziz. Bere figurak ososentsualak ziren. Emakumezkoen biluziak haragitsuak ziren eta gizonezkoak oso gihartsuak.\nEmakumezkoen edertasun eredu klasikoari ez dio jarraitzen Rubens-ek, honen emakumeak oparoagoak dira baina sentsualitatea eta bizitasunez beterik.. Bere koadroetan gizon muskulutsuak eta emakume oparoak mugimenduz betetako taldeetan elkartuta azaltzen zituen, haien irudiak erritmo urduriz zeharkatuz hala erlijiozko gaietan (Erregeen adorazioa, Gurutzetik jaitsiera, Azkenjudizioa,...), nola gai mitologikoetan (Parisen judizioa eta Hiru Graziak).\nErretratuetan pertsonaien psikologia adierazten zuen zorrotz (Maria de Medici,Lermako Dukea,...) baina pertsonaien boterea eta handitasuna garbi azalduz. Pintura ofizial honek grabatu eta kopien bidez zabalkunde harrigarria ezagutu zuen.\nPaisaia zehaztasunez irudikatzen du Rubens-ek.\nVan Dyck ( 1599-1641).\nRubensen laguntzailea eta gorteko pintorea izan zen Ingalaterran. Bere maisu baino dotoreagoa zen, baina ez hain dinamikoa; erretratu mota berria sortu zuen, Ingalaterrako Karlos I.arena delarik horren adibide. Bere erretratuetan akatsak disimulatu eta pertsonaiak edertu egiten zituen, ondorengo bi mendeetan Ingalaterran iraun zuen erretratu-eredua sortuz, bi mende gehiagoz erretratugile ingelesak inspiratuz.\nIngalaterrako Karlos I.A erregearen erretratuan, dotoreziaz, Van Dyckek bigarren mailako elementu informalagoak sartuz orekatu zuen erretratatuaren handitasuna, horrela erretratatuaren eta txiroaren arteko desberdintasunak azpimarratu zituen.\nC.- ESKOLA HOLANDARRA\nEspainiarekiko independentzia politikoak eta protestantismoak baldintzatu zuten XVII. Mendeko artea. Burgesiak eta merkataritza-ekonomiak balore ezberdinak sorrarazi zituzten: goraipamen-sentimendu katolikoaren eta handitasunaren aurrean, Holandan estetika intimista nagusitu zen. Burgesen gustuko generoak garatu ziren:\npaisaiak,festak, etxeko eguneroko bizimoduaren irudikapenak, objektuenak zein zereginakedota taldeen eta gizabanakoen erretratuak. Burgesen artean bilduma zaletasuna sortu zenez, artelan merkantzia bilakatu zen.\nHolandan ere pintura izan zen arterik nagusiena. Enkarguetatik bizitzen ohituta, pintoreek merkatuaren legeekin, salmentarekin aurrez aurre topo egin zuten. Horrek gai konkretuetan espezializatzea ekarri zuen, azkar pintatzeko teknikaren garapena, gai berriak aurkitzea eta aztertzea. Caravaggioren lanak aztertzen aritutako pintore holandarrek ekarri zuten naturalismo eragina.\nArtista garrantzitsuenak izan ziren:\nFrans Hals (1585-1666).\nSeguru aski, erretratugilerik gorena izan zen. Pintzelada arin eta indar handikoekin taldeak (Korporazio-erretratuak) pintatu zituen, xehetasun indibiduala eta konposizio orokor zaindua konbinatzen jakin zuen.\nGizabanako herrikoiak ere erretratatu zituen, tabernetako pertsonaiak, esaterako.\nPertsonaia hauek kezka moralik gabe irudikatu zituen. Tabernako pintorea deitua izan zen.\nObrak: - “Harlemgo Ospitaleko erregenteak”. Korporazio-erretratua. Bera hasi zen erretratu-mota horiek egiten, Holandan hain eragin handiko izango zen generoa.\n“ Zurrutero alaia” (tabernako pertsonaiaren bat).\nPintore, grabatzaile eta marrazkilari bikaina izan zen. Lortu zuen pintura barroko nederlandarra unerik gorenera eramatea.\nVelazquez bezala, artearen historian egon den jeinuetako bat izan zen.\nBere pintatzeko estiloa tenebrismoan oinarritzen da, baina, argi eta itzalen arteko kontrastearen muga zehatzaren ordez, ertz difuminatuagoak egingo ditu.\nRembrandt-en obran argia da gauza guztiak marrazten zituena; argia zen koadroaren sakonera adierazten zuena. Argiaera antinaturalean erabili zuen eta bere pintura-lanetan objektuetatik edo pertsonaiengandik beraiengandik sortzen da argia.\nArgiaren tratamenduaren bidez barnetasun sakona eman zien bere lanei.\nGenero guztiak pintatu zuen. Erretratuak eta batez ere autorretratuak, Itun Zaharreko eszenak, paisaiak, bodegoiak, mitologi gaiak,.\nErretratuari dagokionez, Rembrandt-ek erretratu konbentzionalarekin apurtu egin zuen bere obra den Gaueko erronda ikusten dugun bezala. Bertan, Erretratatuak ez daude kokatuta bere hierarkiaren arabera, baizik eta pintorearen interes platikoaren arabera. Erretratuak ez daude kokatuta erretratu tradizionaletan moduan, baizik eta konpainiaren zeregin arrunt batean, martxan jartzen den momentuan, “erronda” egiteko prest eta itxurazko desordenan.\nRenbrandt-en pintura ez da jadanik teatralitaterik azaltzen, bere estiloak ere aro modernoagoak dakarzkigu burura.\n“Oihaldunen sindikoak” besteak beste.\nVermeer de Delft (1632-1675).\nBere koadroetan elementurik inportanteenak: kolorea (bere lanetan horia eta urdina nagusitzen dira), argia eta burgesen barne-espazioak dira. Gai erlijioso gutxi.\nGiro intimistak pintatu zituen, etxe burgesetako artistarik garrantzitsuena. Konposizio soiletan irudikatu zituen pertsonak, bere eguneroko lanetan, kanpoko argiaren modulazio xumearekin lortutako giro atsegin eta lasaia irudikatzen zuen. Normalean eskuinaldeko leihotik sartzen da argia, argi xumea ia poetikoa, espazioa definitzen duena eta koloreen tonalitatea aldatzen duena Eguneroko bizitzaren objektuak: aulkiak, mahaiak, oihalak, pitxerrak...,aurpegiak tratatzendituen bezalako interesarekin errepresentaturik daude. Paisaia ederrak ere pintatu zituen baina genero honetan M. Hobbema eta Ruysdale nabarmentzen dira.\n- “Pintorea bere tailerrean”\n“Emakumea eskutitza irakurtzen”\nBodegoia pinturan Lerro konbergentea Barrokoaren ezaugarri nagusiak Literatura barrokoa Pintura definizioa Argia konbergenteak Pintura de velazquez


Gazteak eta droga kontsumoa aztergai - Bergara - Goiena.eus\nGazteak eta droga kontsumoa aztergai\nEduMendibil 2004-11-04 18:55\nUdaleko Ongizate Saileko prebentzio zerbitzuak antolatuta, Gaur egungo Euskal Autonomi Erkidegoko gazteak eta droga kontsumoak izenburuko jardunaldiak izango dira azaroaren 9tik aurrera.\nBereziki, 12-18 urte bitarteko seme-alabak dituzten gurasoei zuzenduta daude antolatu diren lau hitzaldiak. Antolatzaileen arabera, jardunaldion helburuetako bat gurasoei drogen ezagutza helaraztea da.\nLau hitzaldi kultura etxean\nHitzaldi guztiak kultura etxean izango dira, 18:30ean. Lehenbizikoa martitzenean, hilaren 9an, Nieves Corcuera Eusko Jaurlaritzako droga gaietarako zuzendaritzako teknikariak emango du. Corcuerak Ultimos datos y diagnostico sobre el consumo de drogas en la CAV izenburuko hitzaldia egingo du.\nAzaroaren 11n, berriz, Ilazki Albizuri psikologoa izango da hizlari. Kontsumoa arazo noiz bihurtzen den jakiteko gurasoendako irizpideak azalduko ditu Albizurik.\nHurrengo bi hitzaldiak azaroaren 16an eta 18an izango dira: hilaren 16an Nagore Gonzalez de Ibarra Etorkintzako kideak La prevencion de drogodependecias desde una perspectiva evolutiva hitzaldia egingo du.\nAzkenik, azaroaren 18an, Txabi Ruiz Ai Laket!-eko kideak Reduccion de riesgos y daños cuando hay un consumo hitzaldia egingo du.\nAntolatzaileek jakitera eman dutenez, hitzaldi guztiak gazteleraz izango diren arren, entzuleek izan ditzaketen zalantzak euskaraz jasotzeko aukera izango da, hizlariak euskaldunak izango dira-eta.


Bizkaiko ikastolen aldeko jaiak milaka lagun bildu ditu Abusun – Gazteon KZ\nBizkaiko ikastolen aldeko jaiak milaka lagun bildu ditu Abusun\nMilaka lagun hurbildu dira Bilboko Abusu auzora, Abusu Ikastolak Erro, harri, har lelopean antolatutako 2022ko Ibilaldia ospatzeko.\nBilboko eta Arrigorriagako mugako 4,2 kilometroetan zehar, Bizkaiko ikastolen 44. edizioan parte hartzen zuten haur, gazte eta nagusien marearekin batera, bozgorailuetako musikak eta giroan sentitzen zen ilusioak erakusten zuten ibilaldia ikastolen festa izatetik haratago doala. “Mundu guztiarentzako jaia da, eta ez dago ikastolekin bakarrik lotuta, euskararen bultzadarekin eta parte-hartze sozialaren bultzadarekin ere lotura estua du”, dio Urretxindorra Ikastolako Juan Carlos Gomezek, eta ibilaldirik galtzen ez dela dio, “Beti boluntario gisa parte hartzen baitugu, behar den guztian lagunduz, euskara babesteko edozein ekimenetan”.\nGomezek zioenez, ezinbestekoa da euskara babestea, are gehiago “egoera hain kontraesankorra denean”. “Alde batetik gero eta euskara-hiztun gehiago dago, gero eta jende gehiagok menperatzen du euskara, baina gero eta gutxiago erabiltzen da. Oso kontraesankorra da eta horregatik erabilera bultzatu behar da “, hausnartzen zuen.\nGomezek bezala, Araitz Aguirrek ere sentitzen du “pena dela Bilbon hain euskara gutxi hitz egitea”. Berak etxean hitz egiten badu ere, lagunekin askoz gutxiago hitz egiten duela aitortu du. Hala ere, berak eta bere koadrilak uste dute “oso garrantzitsua” dela “ibilaldian parte hartzea”. Izan ere, Abusu Ikastolan ikasten ari zirela, ikastetxea apaindu duen taldeko kide izan ziren. Baina haien inplikazioa ez da hor amaitzen, txosnetan kontsumitzeko janaririk ez zutela ekarri eta, horrela, “Ikastolak ezarritako helburuarekin lagundu”.\nIzan ere, Abusu ikastolak, 2023rako erreleboa Ondarroako Zubi Zahar Herri Ikastolari eman dionak, Ibilaldiarekin biltzen dituen funtsak ikastetxeko Haur Hezkuntzako eraikina egokitzeko erabiliko ditu.\nJokin Bildarratz Eusko Jaurlaritzako Hezkuntza sailburuak ez du covid-aren pandemiaren ondorengo lehen ibilaldia galdu nahi izan, eta han, ikastolen jai handiaren irekiera ekitaldian, euskal kulturak eta euskarak “ezberdinen arteko akordioak” behar dituztela adierazi du, eta ikastetxeek euskararen sustatzaile gisa duten garrantzia nabarmendu du. “Bilboko Abusu auzoan euskarak bultzada handia jasoko du gaur. Urteetan lortutakoa izugarria da, baina oraindik badugu zer egina. Elkarrekin. Eguraldi bikaina dugu, animatu zaitezte “, nabarmendu du. Era berean, euskal kultura eta euskara bultzatzeko “ezberdinen arteko akordioak” lortzearen garrantzia azpimarratzen du.\n← 400.000 euro film luze, serie edo miniserieak garatzen laguntzeko\nAste Nagusiko kartel lehiaketan parte hartzeko epea igandean amaituko da →\nBLV – ART jaialdiaren XVI. edizioa apirilaren 1ean hasiko da\n2022-03-14 2022-03-15 Ane Soriano


Txina, liburuxka pertsonalizatua, flyer inprimatzeko zerbitzuen fabrikatzailea eta hornitzailea | Ezagutzaren inprimaketa\nProduktuaren izena: tolestutako liburuxka inprimatzeko zerbitzu pertsonalizatua\nTamaina eta diseinua: pertsonalizatuak\nMateriala: estalitako papera, arte papera\nGainazaleko akabera: laminazio mate edo akaberarik gabe\nUnitatearen prezioa: usd0.05-usd0.9\nLiburuxkaren marketina zergatik erabili behar den esan du Uch-ek. Merkaturatzeko material erabilgarrienetako bat dira. Zure merkatuaren arreta bisual bikainekin erakartzen ez ezik, beren produktuen eta zerbitzuen xehetasunak azaltzeko gela ugari ere badute.\nEzin dugu gauza bera esan panfleto bat erabiltzeari buruz. Jakina, asko dira promozioan erabil ditzakezun liburuxka txantiloiak eta doakoak. Hala ere, artikulu gutxik liburuxkaren tolestura eta nola erabili eztabaidatzen dute.\nLiburuxkaren ezaugarri berezia da tolesdura ugari dituela. Liburuxka marketin eraginkorra lortzeko, liburuxka noiz erabili jakitea funtsezkoa da. Zure edukiak xede-merkatuarekin hobeto oihartzun egiten duen aztertu ondoren, liburuxkaren tolesturak egokiak diren aukeratu beharko zenuke.\nPrint Runner-en, zure liburuxkan gehitzeko hainbat tolestura eskaintzen ditugu. Erronka bakarra aukeratzea da. Hona hemen liburuxka tolesteko mota ezberdinak eta horien ERABILERA onenak.\nLiburuxka bat tolesteko modurik errazena erdira tolestea da. Aukera tolestura honek bi panel sortzen ditu alde bakoitzean, liburu bat bezala. Negozio aurkezpen errazetarako erabil dezakezu orrialde gehiegirik gabe. Hasierako orri nahiko handia aukera bisuala diseinatzeko aukera ezin hobea izan daiteke.\nHiru ehuneko merkeena da gure aukerarik ezagunena. Gutunen tolestura bezala ere ezaguna, liburuxkaren tolestu klasiko honek hiru aurpegi berdin ditu alde bakoitzean. Elkarren artean tolesten dira. Toles hauek produktu eta zerbitzuak azaltzeko marketin kanpainetan erabiltzen dira maiz. Hiru tolestu berdinak intuitiboak dira, batez ere urratsen sekuentzia eta zenbakitutako zerrendetarako.\nKontuan izan ez dugula stockik saltzen. Inprimatzeko zerbitzuak eskaintzen ari gara eta PDF fitxategi bektorialak behar ditugu inprimatzeko. Prezio zehatza eskaintzeko, zure liburuaren tamaina, barruko orrien kantitatea, estalkiaren kolorea eta barrualdea eta abar jakin behar ditugu.\nInprimatzen ditugun neurriak A4, A5 eta abar dira.\naurreko: Liburu pertsonalizatua formako kutxa inprimatzeko zerbitzua Txinan\nHurrengoa: Txinan Handizkako A2 Poster Inprimaketa Txina\nHandizkako Liburuxkako Inprimaketa Merkeak B Perfectekin ...


Ertzaintzaren jarrera salatu du Bergarako herritar talde batek - GARA\nErtzaintzaren jarrera salatzea, horixe Bergarako Kultur Etxean herritar talde batek egindako agerraldiaren xedea. Izan ere, joan den urriaren 14ko goizaldean, Ertzaintzak Bergarako kaleetan hainbat herritarren aurka izan zuen jarrera gaitzetsi nahi izan zuten. Agerraldian gogorarazi zutenez, aurreko egunean, urriaren 13an, herriko Ariznoa plazan ehunka herritar bildu ziren herri bazkarian; «Han batutakoen artean jai giro ona eta elkartasuna izan zen nagusi; haur, gazte zein nagusiak kantuan eta bertsotan aritu ziren», azaldu zuten. Ondoren eta mahai inguruan sortutako giroari probetxu ateratzeko kalejira egin zuten Bergarako kaleetan barrena.\nGauerdia pasata, 00.30a inguruan, Ertzaintza agertu zen eta «jendearen artean ezjakintasuna, harridura, nahasmena eta tentsioa» sortu zen. «Ondorioz herrian zegoen jai giroa zapuzteaz gain, une hartan Kruz Gallastegi kalearen inguruan ziren hamaika herritar jipoitu, bi lagun atxilotu eta hirugarren bat salatu zuten», jakinarazi zuen taldeak.\nAgerrialdian, herritar taldeak gau hartan Ertzaintzak izan zuen jarrera «desegokia eta neurriz kanpokoa» izan zela salatu zuen. Horretaz gain Ertzaintzak herri jaia zapuzteko inolako eskubiderik ez duela adierazi zuten eta, beraz, «halako beste ekintza polizialik» ez dutela onartuko jakinarazi zuten.\nAlde horretatik, Ertzaintzak jipoitutako bi herritar eta salatutako hirugarrenari euren elkarta- suna eta babesa adierazi nahi izan zien.\nAzkenik agerraldia egin zuen herritar tal- deak, Bergarako Udal Batza osatzen duten zinegotzi guztiei Ertzaintzaren jarrera salatu eta kaltetuekiko babesa adierazteko eskaera egiteko asmoaren berri eman zuten.\nHerritarrei ere dei egin nahi izan zien euren aldarrikapenekin bat egin dezaten.


Hizkuntzen alkarbizitzearen alde egingo dau 2013ko Korrikak - bizkaie.biz\nHizkuntzen alkarbizitzearen alde egingo dau 2013ko Korrikak\nDabi Piedra\t2012-11-09 14:13 Euskerea berbagai\nBilbon, Unesco Etxean, aurkeztu dabe gaur AEKren 18. Korrika, martiaren 14tik 24ra bitartean egingo dana. Ohiko moduan, Euskal Herriko txoko guztiak zeharkatuko ditu euskerearen aldeko aldarriak, oraingoan Andoainen hasi eta Baionan amaituta. Euskerea ikasten edo alfabetizetan dabilzan guztiak omenduko ditu 2013ko Korrikak. Aurtengo leloa, Eman euskara elkarri izango da.\nKorrika aurkezteko Unesco Etxea aukeratu izana ez da kasualidadea. NBEgaz eta UNESCOgaz lotutako Bilboko gune horretan, hizkuntzen eta kulturen arteko bizikidetzea bultzatzen dabe eta ikerketa lana sustatu, hizkuntza txikien alde. Hain zuzen, Korrika ideia horretatik abiatuko da bere 18. ekitaldian, Edurne Brouard arduradunak azaldu dauenez: Unesco Etxearen zeregina, Korrikaren mezuaren abiapuntua da, sormen iturri da euren lana guretzat. Holan, hizkuntza guztiek munduan lekua daukiela aldarrikatuko dau 2013ko Korrikak, hizkuntzen eta kulturen biziraupena alkar ulertzean eta bizikidetzan dagoala. Euskerea be, guztion hizkuntzea dala eta danon ardurea dala jagotea azpimarratuko dabe. Ez dogu inor baztertu nahi, euskerea danona eta danontzat dala nabarmendu nahi dau Korrika honek, ganeratu dau Brouardek, nahi dogun bakarra da, geure herrian, geure hizkuntzan bizi, bizikidetzea euskereaz eregi.\nBestetik, Eman euskara elkarri leloaren ildotik, beste ideia bat be plazaratu gura dau AEK-k, hau da, euskerearen mundua danon artean, alkarregaz eta alkarri begira eregi behar dogula. Dakienak ez dakienari erakustea, praktikau nahi dabenari horretarako aukerak zabaltzea, agintariek ikasteko eta erabilteko erraztasunak emotea, danon zeregina da eta danok dogu zeresana euskerearen geroan, azpimarratu dau Edurne Brouardek. Erakunde publikoei be deialdi berezia egin deutsie, laguntzinoa emon daien bide horretan, botere publikoei beren-beregi dei egiten deutsegu euskerea ikasi eta erabiltearen alde egin daien eta, bestetik, herritarrei be eskatzen deutsegu inplikazinoa. Hari horretatik tiraka, Unesco Etxeko arduradun Ruper Ormazak adierazo dau, euskerea moduko hizkuntza bat ez da salbauko indar politikoagaz bakarrik, ezta munduko gobernurik onena eukita be; aldeko legeak beharrezkoak dira, baina hizkuntza bat herritarrek ataraten dabe aurrera, gizartearen inplikazino barik euskereak ez dau aurrera egingo.\n2013ko Korrika, 18.a dagoeneko, martiaren 14an hasiko da, Andoaingo Martin Ugalde Kultur Parkean. Eukal Herri osoa igaro eta gero, korrikalariak eta lekukoa, helmugara ailegauko dira martiaren 24an. Baionan amaituko da Korrika. Ibilbideari buruz, aurrerago emongo ditue datu zehatzagoak. Dana dala, aurreratu dabe, oraingo honetan, omenduak euskerea ikasten dabilzanak izango dirala. Euskerea ikasteko edo alfabetizetako ahalegina egiten dabilzanak, gau eskolan dabilzanak, mintzapraktika programetan euskerea erabilteko ahalegina egiten dabenak, euskalakari izateko bidean dagozan guzti-guztiei, omenaldia egin nahi deutsegu, esan dau Brouardek. Era berean, 18. Korrikaren irudia be aurkeztu dabe, forma geometriko eta kolore biziz osotua, gizartearen mobimendua irudikatzen dauena. Brouarden esanetan, ohikotik urruntzen dan irudia da, Korrika hurreratu ahala, garatzen joango gara ganera.


Amenemhat I.a - Wikipedia, entziklopedia askea.\nSehetepibra Amenemhat edo Amenemhat I.a, Egiptoko XII. dinastiaren sortzailea eta dinastia honetako lehen faraoia da. K.a. 1976tik K.a. 1947 arte gobernatu zuen, Jürgen von Beckerathen arabera.\nK.a. 1962 ( urte)\nPyramid of Amenemhet I (en)\nNeferu III (en)\nManetonek Ammanemes deitzen du, Sexto Julio Afrikanoren arabera, edo Ammenemes Eusebio Zesareakoaren arabera, Sesoncosisen aita bezala bakarrik aipatzen duen arren. Turineko Errege Kanonaren txatalak, ...tepib... erakusten du, 2.20 erregistroan. Abidoseko Errege Zerrendan eta Saqqarakoan, Sehetepibra bezala agertzen da.\n2.2 Hondar arkeologikoak\n2.3 Testu literarioak\nAmenemhat I.aren piramidea El Lishten\nAmenemhat, errege familiakoa ez zela eta, tronura, bere erregealdi osoan iraungo zuen nobleziaren oposizio indartsu batekin igo zen. Hiriburua, Ity-Tauyn antolatu zuen, Menfisetik hegoaldera. Nilo ibaiaren ekialdeko ibarra sendotu zuen, eta Kanaan eta Libia eraso zituen, mugak mantentzera, lurraldeak konkistatzera baino bideratuago zeudenak.\nAmenemhat I.a, erahila hil zen, Sinuhéren istorioaren arabera, eta bere seme Sesostris I.a, Amenemhaten erregealdiko hogeigarren urtetik elkargobernaria zena izan zen bere oinordekoa. Beranduago, eraikuntza handiak bultzatuz herrialdeari eman zion garapen maila altuagatik bereziki gogoratua izan zen. San Petersburgoko museoan, bere gobernualdia loriatzen duen papiro bat dago.\nAmenemhat I.aren piramidearen planoa\nBere piramidearen multzoak, El Lishten eraikia, Tebastar eragineko arkitektura kontzeptuak isladatzen ditu, bi mailetan dauden terrazekin, Mentuhotep II.aren kasuan bezala. Piramideak, 55 metroko altuera eta 78 metroko luzera izan zuen. Nukleoa, Egiptoko Antzinako Inperioko beste piramide batzuetatik lapurtutako harrizko blokez osatua dago, Giza eta Saqqaratik datozenak. Kanpo estaldura, Turako harrobietako kareharri dizdiratsuz egin zen.\nEl Lishten eraikitako bere piramidearen multzoa\nErregearen izena duten blokeak Bubastisen eta Qantirretik gertu (Habachi)\nIdazkunak Elefantinako harkaitz batean (de Morgan)\nAyn Soujnako idazkunak (Abd el-Raziq, Castel, Tallet, Ghica)\nAmenemhat, Egiptoko Inperio Ertaineko hiru testu literariotan aipatzen da:\nSinuhéren istorioa (Sanehet)\nMentuhotep IV.a Egiptoko faraoia\nWikimedia Commonsen badira fitxategi gehiago, gai hau dutenak: Amenemhat I.a\nAzken aldaketa 19 azaroa 2019(e)an, 10:48(e)tan\nOrriaren azken aldaketa: 19 azaroa 2019, 10:48.


Zientzialariek diotenez, zulo beltzaren inguruko teoria eta ondorioak, tartean zulo beltzaren masari buruzkoak, zuzenak direla pentsatzeko moduan gaude orain.\nZer da, baina, zulo beltz bat? Oier Lakuntzak horrela azaldu zuen ARGIAren Zientziaren labirintoan kokatuz blogean:\n"Zulo beltzena maiz entzuten dugun kontua da, baina benetan zer den ez daukagu batere argi. Diotenez era ezberdinetako zulo beltzak daude, baina guztiek ezaugarri bera dute, beren masa izugarria alegia. Esate baterako, gure galaxiaren erdian, Esne Bidearen erdian legokeen zulo beltzak, eguzkiak baino lau miloi aldiz pisu haundiagoa dauka. Masa handi horrek eraginda, beren inguruan izugarrizko grabitatea eragiten dute, eta honek, etengabe materia eta espezie ezberdinak xurgatzea eragiten du. Gainera, zulo beltz batean erortzen den materia ezin da bertatik atera.\nBitxiena zera da: zulo beltzek materia ez ezik argia ere xurgatzen dute. Hain zuzen ere, hortik datorkie beren izena: zulo beltzak, inolako argirik igortzen ez dutenak. Eta noski, inolako argirik igortzen ez baldin badute, astronomoek nola daukate beren berri? Bada, hau ulertzeko, gauza bat azaldu behar da. Izan ere, zulo beltz batera hurbiltzen den heinean, materiak izugarrizko tenperatura igoera nozitzen du, eta tenperatura handi horietan X izpiak igortzen ditu. Hain zuzen ere, hauek dira, X izpiak, astronomoek igartzen dituztenak.\nBeste ezaugarri bat ere aipatu nahiko nuke, denboraren dilatazioa. Hau ere kontzeptu arraroa da, baina ideia bat izan dezazuen, zulo beltz batetik gertu, bertatik urrun baino motelago pasatzen da denbora. Erabat ezinezkoa da zulo beltz batean bizitzea, baina bertako tenperaturak jasan ahalko bagenitu, eta bertan biziko bagina, askoz ere motelago zahartuko ginateke. Esan bezela, zulo beltz batetik gertu denbora motelago igarotzen delako.\nUnibertsoaren kontuak: abstraktuak bezain urrunak. Dena den, gugandik miloika urtera ez ezik, gure baitan ere badira zulo beltzak. Nor ez da bere bizitzan, uneren batean, guztia beltz, guztia ezkor ikusten duela sentitu? Bada, hori ere zulo beltz baten modukoa dela esan daiteke. Dena den, halako batean bazaudete, eutsi goiari eta segi aurrera! Gure baitako zulo beltzak ez baitira unibertsokoak bezain gogorrak. Kosta egiten da bertatik ateratzea, baina posible da. Baikorra izatea da kontua.\nZulo beltzez gehiago:\nEvent Horizon Telescope-k ateratako irudiaren aurkezpen ekitaldia:


Irekia Eusko Jaurlaritza - Gobierno Vasco :: Arnas sintomak dituzten pertsonak Euskadi osoan artatuko dituzten osasun-zentro espezifikoak ezarri ditu osakidetzak\nArnas sintomak dituzten pertsonak Euskadi…\n<iframe src="https://www.irekia.euskadi.eus/eu/embed/videos?video_path=2020%2F03%2F30%2Fnews_61171%2Fhtml5%2Fdatos_coronavirus.mp4" width="320" height="210" allowfullscreen></iframe>\nArnas sintomak dituzten pertsonak Euskadi osoan artatuko dituzten osasun-zentro espezifikoak ezarri ditu osakidetzak Iturria: Irekia\nHorrela, osatu egin du COVID-19aren aurrean asistentzia hobetzeko eta pazienteen eta profesionalen segurtasuna indartzeko Gasteizen eta Bizkaiko zati batean abiarazitako lehen mailako arretaren zonakatzea\nGaurtik, ESI bakoitzak bere erreferentziazko zentroak ditu arnas sintomak dituzten pertsonak artatzeko, eta horiek beren ohiko osasun zentrora deitu behar dute, ez Osasun Kontseilura\n317 kasu berri egiaztatu dira, 297 lagun dira hildakoak eta 1.646 osatu edota alta jaso dutenak\nArnas sintomak dituzten pertsonak artatzeko berariazko osasun zentroak ditu Osakidetzak gaurtik aurrera Euskadi osoan. Horrela, bada, Gasteizen eta Barrualde-Galdakao ESIan COVID-19ren aurrean asistentzia hobetzeko eta pazienteen eta profesionalen segurtasuna indartzeko aste batzuk lehenago hasitako zonakatzea herrialde osora zabaldu da.\nHala eman du jakitera gaur Nekane Murga Eusko Jaurlaritzako Osasuneko sailburuak, koronabirusak Euskadin izan duen bilakaeraren berri emateko egunero egiten den agerraldian. Euskadin, 6.057 daude kutsatuta, 297 lagun hil dira, eta 1.646 osatuta edo alta emanda daude.\nGaurtik aurrera Euskadi osoan ezarri den asistentzia-berrantolaketaren bidez, egungo egoerari erantzun onena emateko asmoz, COVID-19aren sintomak izan daitezkeen arnas patologiak dituzten pazienteen arreta gainerako osasun-eskaeretatik bereizi da. Horrela, lortu egiten da:\nAlde batetik, paziente mota horiei arreta emateko berariaz prestatutako zentro zehatzetan zentralizatzea arnasketa-sintomekin zerikusia duen guztia.\nEta, bestetik, herritarrei segurtasun handiagoa ematea. Izan ere, zentro horietan zirkuitu definituak dituzte, arnas sintomak dituzten pertsonek gainerakoak kutsa ez ditzaten.\nBeraz, Osakidetzako ESI bakoitzak bere erreferentziazko zentroak ditu dagoeneko, eta horien zerrenda eskuragarri dago Osasun Sailaren web orrian: euskadi.eus/covid-19-koronabirus-berria.\nAzpimarratu beharra dago, gaurtik aurrera, norbaitek arnas sintomak baditu —hala nola eztula, sukarra, eztarriko mina edo arnasa hartzeko zailtasuna—, bere ohiko osasun zentrora deitu behar duela, eta handik, beharrezkoa balitz, ezarritako erreferentziazko zentroetara bideratuko luketela.\nAsistentziaren berrantolaketa horrek dakar kontsultategi periferiko gehienak aldi baterako itxi behar izatea, bertako profesionalek eremu bakoitzeko zentroetan laguntza eman dezaten. Asteburuetan, etengabeko arretako guneen (EAG) ohiko zerbitzuak indartuko dira, aurrez aurre, etxean eta telefonoz artatzeko, gehienbat bere burua eskaini duten profesionalei esker.\nHain zuzen ere, Osasuneko sailburuak lehen mailako arretako profesionalen lana eskertu nahi izan du, osasun-sistemaren funtsezko maila horretan asistentzia bermatzea ahalbidetzen ari baita COVID-19aren pandemiak eragindako egoeraren aurrean.\nEuskadin 317 kasu berri izan dira, atzokoaren erdia, eta, hala, 6.057 pertsona daude koronabirusarekin kutsatuta. Horietatik, 1.966 ospitaletan dira. 297 lagun hil dira, alegia, atzo baino 32 gehiago. Osatutakoak, berriz, 1.646 dira. Lurraldeka, honela banatuta dago kutsatutakoen kopurua:\nARABAn,049 kasu zenbatu dira. (horietatik, 376 ospitaletan daude).\nBIZKAIAn,937 pertsona. (1.233, erietxeetan)\nGIPUZKOAn, positiboen kopurua 1.071 da. (Horietako 357 ingresatuta).\nEuskadik jarraitzen du ahalegin handia egiten detektzio goiztiarraren eremuan. Egindako probak 14.887 dira, dagoeneko.\nMartxoaren 30eko eguneratzea\nAzkenik, Nekane Murga sailburuak Osasun Sailak eta Osakidetzak abian jarri eta dagoeneko Android zein Apple sistemetan eskuragarri dagoen COVID-19.EUS izeneko APP erabiltzeko deia luzatu die herritarrei, denon artean gaixotasunaren hedapena saihesteko.\nEra berean, helburu hori bera lortze aldera, emandako gomendioak zintzo betetzearen garrantzia gogorarazi du, hala nola:\nEta, noski, isolamendu neurriak betetzea.\nGasteiz, 2020ko martxoaren 30ean\nintervenciones_murga_heredi... behera kargatu (50 MB)\nmurga_osasun_zentroa_deitu_... behera kargatu (400 KB)\nmurga_osasun_zentroa_deitu_... 30 MB


Real Club Recreativo de Huelva - Wikipedia, entziklopedia askea.\n(«Recreativo de Huelva» orritik birbideratua)\n(edukiera: 20.161 lagun)\nIV multzoko 1.a\nReal Club Recreativo de Huelva 1889an sortutako Huelvako futbol taldea da, lehen mailan jokatu izan duena. Espainiako futbol talde zaharrena dela-eta dekano izenarekin ezaguna da.\n1.2 Lehen mailarako igoera\n1.3 Krisialdi ekonomikoa\n1.4 Lehen mailan\n4.2 Andaluziako txapelketak: 2\n5 Colombino Trofeoa\nRio Tintoko meatzari ingelesek bazeramaten urte batzuk futbolean jokatzen eta 1884ean bertako Club Inglés taldeak Huelva hirian Sociedad de Juego de Pelota sortzea erabaki zuen, Club Inglésen menpe egongo zena. Hurrengo urteetan Sociedad de Juego de Pelota Recreation Club edo "Club de Recreo" izenaz ezagutu zen eta ofizialki 1889ean Charles Adams eskoziarrak eta Dr. Alexander Mackay zaldun ingelesak Huelva Recreation Club eratu zuen. Taldeak hasieran cricket eta futbol partidak antolatzen zituen kaira iristen ziren itsasontzi ingelesetako marinelen aurka, bai eta Club Inglés de Gibraltar edo Club Inglés de Sevilla bezalako taldeen aurka ere. Garai hartan jokalari ingelesak nagusi baziren ere huelvatar batzuek ere osatzen zuten taldea.\nHuelva Recreation Club, 1906an\n1893an El Velodromo estadioa eraiki zuten Rio Tintoko Meagintza Konpainiak utzitako lurretan. Bertan futbola jokatzeaz gain cricket, golf eta txirrindularitza lasterketak ere egiten ziren. Hala ere urteak aurrera egin ahala futbolaren nagusituz joan zen eta klubaren bazkideak ere nabarmen igo zirenez Velodromoaren ondoan futbol zelai berria eraikitzea erabaki zen 1903an.\n1906an Espainiako Txapelketan parte hartzen zuen lehen talde andaluziarra izan zen, baina gauzak ez zitzaizkion ongi joan Madrid F.C. eta Bilboko Athletic Cluben aurka jokaturiko partidak galdu baitzituen. Hurrengo hamarkadan Andaluziako txapelketetan aritu zen 1915ean Seamen's Institute Kopa irabaziz eta 1918an Andaluziako Kopa bera. 1920an Lisboako Sporting taldeari irabaztean talde portugaldar baten aurka garaipena lortzen zuen lehen talde espainiarra bihurtu zen.\nEspainiako liga 1928an hasi zen eta hasierako hamarkadetan Recreativok behe mailak ezagutu zituen. 1940an Bigarren mailara igo bazen ere urte bakarra egin zuen bertan. Frankismoaren debekuak zirela eta 1940 eta 1945 artean taldearen izena Recreativo Onuba izan zen.\nLehen mailarako igoera[aldatu | aldatu iturburu kodea]\nRecreativok lehen mailan jokatzeko urte piloa pasa behar izan ziren, baina 1978an iritsi zen hainbeste itxarondako igoera. Víctor Espárrago, Enrique Lora, Isabelo Ramírez eta Poli Rincón ziren besteak beste talde hartako jokalariak. Lehenengo jardunaldian liderra izan zen baina denboraldiaren amaieran maila galdu zuen.\nHurrengo urteak bigarren mailan egin zituen. 1989an taldea indartu egin zen, klubaren urteurrena igoera berri batekin ospatu asmoz, baina gauzak gaizki joan zitzaizkion eta azkenean 2.B mailara jeitsi zen. 1.000 milioi pezetatako zorra egin zuen gainera eta kluba desagertzeko zorian egon zen.\n1999an Pedro Rodríguez Huelvako alkatean udaletxean bilera berezia egin zuen taldea salbatu asmoz. Lehenik eta behi Colombino Estadioa saltzea erabaki zen eta ondoren taldea Kirol Elkarte Anonimo bihurtu zen. Honekin klubaren ekonomia hobetzea lortu zen. 2000 urtean, 2.B mailan ari zela Lucas Alcaraz entrenatzailea fitxatu zuen taldeak. Berri onak berehala iritsi ziren izan ere abuztuaren 31an C.P. Mérida eta C.D. Logroñes mailaz jeitsi araziak izan ziren diru arazoen erruz eta Recreativok hauen tokia hartu zuen bigarren mailan. 2001ean gaur egungo Nuevo Colombino estadioa inauguratu zuen eta hurrengo urtean berriz Lehen mailara igo zen.\nNuevo Colombino futbol zelaia.\n2002ko urte hura oso ona izan zen, izan ere Europako postuen inguruan ibili baitzen lehenengo itzulian eta azkenean maila galdu zuen arren Kopan finalera iristea lortu zuen. Bertan RCD Mallorca nagusitu zitzaion 3-0eko emaitzaz.\n2006an berriz igo zen lehen mailara eta hiru denboraldi egin zituen bertan. Urterik onena lehenengoa izan zuen 8. amaitu baitzuen.\n2009tik aurrera bigarren mailan aritu zen baina 2014-15 denboraldian 20. egin eta maila galdu zuen. 2018-19an denboraldi bikaina osatu zuen, 22 partida jarraian galdu gabe eta bigarren B mailako Zamora trofeoa eskuratuz taldeko txapelduna izan baitzen. Play-offetan ordea ez zuen mailaz igotzerik lortu.\nDenboraldiak 1. mailan: 8\nDenboraldiak 2. B mailan: 13\nDenboraldiak 3. mailan: 23\nLigako posturik onena: 8.a Lehen mailan (2006-07 denboraldian)\n2001-02 Bigarren maila 3.a 1/16\n2002-03 Lehen maila 18.a FINALA (2.a)\n2003-04 Bigarren maila 6.a 2. itzulia\n2004-05 Bigarren maila 5.a 1/16\n2005-06 Bigarren maila 1.a 2. itzulia\n2006-07 Lehen maila 8.a 1/32\n2007-08 Lehen maila 16.a 1/16\n2008-09 Lehen maila 20.a 1/32\n2009-10 Bigarren maila 9.a 1/16\n2010-11 Bigarren maila 12.a 2. itzulia\n2011-12 Bigarren maila 17.a 2. itzulia\n2012-13 Bigarren maila 13.a 2. itzulia\n2013-14 Bigarren maila 8.a 1/32\n2014-15 Bigarren maila 20.a 3. itzulia\n2015-16 Bigarren B maila 13.a 1. itzulia\n2016-17 Bigarren B maila 12.a -\n2017-18 Bigarren B maila 15.a -\n2018-19 Bigarren B maila 1.a -\nSeamen's Institute Kopa\nzortzigarren 2006-06 denboraldian\nFutboleko Espainiako Errege Kopa: 0\nAndaluziako txapelketak: 2[aldatu | aldatu iturburu kodea]\nSeamen's Institute Kopa: 1\nColombino Trofeoa: 14\n1965, 1967, 1977, 1979, 1986, 1987, 1998, 2000, 2003, 2004, 2008, 2010, 2016, 2017\nColombino Trofeoa[aldatu | aldatu iturburu kodea]\nRecreativok 1965etik aurrera Colombino Trofeoa antolatzen du. Udan jokatzen diren txapelketen artean zaharrenetakoa da. Irabazleak zilarrezko karabela bat eramaten du opari. Recreativo bera da gehien irabazi duena, 13 aldiz, eta Club Atlético de Madridek bigarrena sei garaipenekin\nWikimedia Commonsen badira fitxategi gehiago, gai hau dutenak: Real Club Recreativo de Huelva\nOrriaren azken aldaketa: 27 uztaila 2019, 11:28.


Irekia Eusko Jaurlaritza - Gobierno Vasco :: Aixeindar sozietateak bere lehen lau parke eolikoen tramitazioa hasi du: 250 MW Araban\nAixeindar sozietateak bere lehen lau parke…\n<img src="https://www.irekia.euskadi.eus/uploads/cover_photos/65460/original/AIXEINDAR_logo_Mesa_de_trabajo_1.jpg" style="max-width:100%" alt="Aixeindar logotipoa" />\nAixeindar logotipoa Iturria: Irekia\nAixeindar sozietateak, Euskadin proiektu berriztagarri berriak sortzeari begira eratutakoak, dagozkien administrazio instantzietan lau eskaera aurkeztu ditu, egitasmo berriztagarrien tramitazio lanei ekiteko xedez; zehazki, 250 MW-eko potentzia instalatua izango duten parke eolikoak eraikitzeko, Arabako lurraldean. Hain zuzen ere, horiek izango dira sozietate horrek egingo dituen lehen jarduerak, Euskal Autonomia Erkidegokoan energia berdearen sorkuntzaren aldeko apustua sendotu nahian, betiere Energia Trantsizioaren helburuetan aurrerapausoak emate aldera. Instalatutako potentzia berri horri esker, gure erkidegoan instalatutako ahalmen eolikoa ia hirukoiztu egingo da; izan ere, gaur egungoa 153 MW-ekoa da.\nAixeindarek, iaz, Energiaren Euskal Erakundeak (%40) eta Iberdrolak (%60) eratutako sozietateak, egitasmo berriztagarriak sustatzeko lehen ekinbideak abiarazi ditu, EAEko lau gunetan parke eolikoak eraikitzeko tramitazioen eskaera bana eginez.\nLehen fase honetarako hautatutako kokagunek Araban dira, eta bertan, orotara, 250 MW-eko ahalmen eoliko instalatuko litzateke; zehazki, honako leku hauetan:\nAzazeta (Arraia-Maeztu eta Bernedo 40 MW\nIturrietako mendiak (Arraia Maeztu) 75 MW\nArkamo (Erriberagoitia) 95 MW\nLagraza (Oion) 40 MW\nAurkeztutako lau eskaera horietatik, hiru (Iturrietako mendiak, Arkamo eta Labraza) Ekologia Trantsizio eta Erronka Demografiko Ministerioan egin dira, eta bestea (Azazeta), berriz, Eusko Jaurlaritzako Ekonomiaren Garapen, Jasangarritasun eta Ingurumen Sailean. Tramitazioa leku ezberdinetan aurkeztearen arrazoia hauxe da; batetik, tramitazioa proiektuaren potentziaren arabera egin behar da (50 MW-etik aurrera Estatuko erakunde eskudunaren aurrean, kasu honetan Ministerioa dena); eta bestetik, proiektuak autonomia erkidego bati baino gehiagori eragiteagatik, (Labrazako kasua dena, Nafarroari dagokionez)\nPotentzia berri horren bidez, Euskal Autonomia Erkidegoan instalatutako ahalmen eolikoa ia bikoiztu litzateke, gaur egungoa 153 MW-ekoa baita, bost parke eolikotan ekoitzia.\nHorrekin batera, Aixeindar sozietateak jarraitzen du haizearen neurketak egiten Euskadiko zenbait lekutan, tokian tokiko potentziala ezagutu nahian eta egitasmo berriak abiarazteko aukera ebaluatzeari begira.\nEkonomiaren deskarbonizazioari eta klima aldaketari aurre egiteko, energia eolikoa ezinbesteko tresna edo palanka denaz kontsentsu erabatekoa dago. Gainera, Euskadi munduko onenen artean kokatuta dago industria ehunari dagokionez, punta-puntako enpresak baititu, euskal industrian oso garrantzitsuak izateaz gain, maila teknologiko eta garapen handikoa direnak, mundu osora esportatzen ari direna. Ekosistema horrek aukera ematen du, besteak beste, parke eoliko baten diseinu, prestaketa eta ekoizpen osoaren katea Euskadin egin ahal izatea, AEBetako mendebaldeko kostaldean gertatzen dena bakarrik, zenbaitetan.\nAixeindar bat dator 2030eko Euskadiko Energia Estrategiaren helburuekin; baita Eusko Legebiltzarekoaren akordioarekin ere, erakundeei berriztagarrien aldeko apustua sendotzeko eta Berriztagarrien Sektoreko Lurralde Plan berria tramitatzeko eskatzen duena, besteak beste. Horren bitartez, ibilbide orria osatu ahal izango da, etorkizunean, energia berriztagarri mota guztien erreferentzia mapa prestatzeko bide emango duena.\nEra berean, Pariseko Akordioan ezarritako konpromisoei erantzun nahi zaie, emisioei dagokienez, bai eta Europar Batasunaren “Europar guztiontzako energia garbia” izeneko ekinaldiaren aholkuei ere.\nPONP_Aixeindar_eus.docx 100 KB (application/vnd.openxmlformats-officedocument.wordprocessingml.document)\nEuskadiko autokontsumoa laukoiztu egin da azken bi urteetan


Lurralde Bizigarria. Tokiko adierazpenak eta lurralde estrategiak | UIK\nUzt. 19 - 20. Uzt, 2021 Kod. M01-21\nKultur Paisaiak eta Ondarea Unesco Katedrako jarduerak sustatzeko Eusko Jaurlaritzaren Lurralde Plangintza, Etxebizita eta Garraio Sailaren eta UPV/EHUren arteko lankidetzaren esparruan, urtero udako ikastaro bat egiten da; ikastaro horrek paisaia du jarduketa eremu, eta urtez urte gaia desberdina izaten da. Aurtengo ikastaroan funtsezko eragileak eta ekimen gakoak aurkeztu eta estrategiak bilatuko dira Landa Eremuko Paisaiaren Kudeaketa eta Antolamendua hobetzeko.\nDuela gutxi onartu diren LAGen arabera, EAEko azaleraren % 70a, biztanleriaren % 8 baino hartzen ez duten landa eremuko udalerriek osatzen dute. Biztanleria dentsitate txiki horren aurrean, hainbat eta hainbat eragile lanean ari dira landa eremua modu iraunkorrean kudeatzeko. Hori dela eta, uste da beharrezkoa dela jardunbide egokien imajinarioa sustatzea, Garapen Iraunkorreko Helburuak (2030 Agenda) erdiestetik urruntzen gaituzten dinamikei aurre egiteko. Izan ere, egun, dinamika horiek hainbat arazo dakartzate, hala nola bizimodu aldaketak eta biztanleriaren, nortasunaren eta lekuan lekuko izaeraren galera. Gainera, landa eta hiri munduaren arteko intersekzioa aztertuko dugu; horren zaurgarritasuna egungo hirigintza presioaren eta egitura sozioekonomikoaren ondorio da.\nXede horrekin bat, erakundeak eta, bereziki, udako ikastaroak landa eremuan eguneroko bizimodua eta iraunkortasuna erraztea helburu duten hainbat eragile proposatuko ditu. Sareko lanari loturiko erronkak proposatuko dira, landa eremuko paisaiaren kudeaketa eta antolamendua hobetzeko.\nAhozko Komunikazioetarako deia\nEAEko lurralde politikaren helburu integralak nora bideratu erabakitzeko paradigma berriak zehaztuko dira.\nMehatxuak eta aukerak ezaugarrituko dira, landa eremuan bizi diren eta bertako kultura eta natura ondarea mantentzen duten pertsonen ikuspegi sozioekonomikotik.\nPaisaia osasungarri eta kalitatezkoei balioa emango zaie. Nortasun paisaiaren pisua aztertuko da, hau da, paisaia horietan egunez egun bizi direnena eta egunez egun kolektibotasunean mantentzen duen eragile anitzeko gizartearena.\nAliantza posibleak identifikatuko dira (erronkak eta estrategiak), epe luzerako; horiek lurraldearen antolamendu eta kudeaketatik gauzatu ahalko dira, eta gizartea paisaiaren kudeaketan inplikatzea dute xede.\nIkerlariak, antolatutako herritarrak, teknikari eta politikoak, haien lana kongresuaren arlo tematikoekin zerikusia dutenak\nArkitektoa Donostiako Arkitektura Goi Eskola Teknikoan (2005). Arkitekturako eta hirigintzako hainbat estudiotan lan egin du, hainbat hirigintza-plan eta proiektu egiteko, bai Donostian, bai Berlinen, Alacanten, Valentzian eta Madrilen. 2009az geroztik, Eusko Jaurlaritzan lan egiten du, Arabako Lurralde Antolamenduaren arduradun gisa. Bertan, memoriak, txostenak eta aurkezpenak egin ditu Euskal Autonomia Erkidegoko Lurralde Antolamendurako Batzordearentzat, Araba Erdialdeko Lurralde Plan Partzialaren lehen aldaketan parte hartu du, lurralde-plangintzako dokumentuetan parte hartzeko eta ikuskatzeko prozesuetan eta Nerbioiko Parke Linealaren garapenean, besteak beste. 2015 eta 2019 bitartean, Euskal Autonomia Erkidegoko Lurralde Antolamenduaren Gidalerroen Berrikuspena idatzi du, bereziki Ingurune Fisikoaren eta Azpiegitura Berdearen kapituluan eta parte hartzeko prozesuan.


Potojorran. Bilboko Bertso Eskola 2021-11-30 16:24\nArquipan hegazkine hartu neuan eta Qosqo-ra iritsi nentzen. Hasteko hiriyaren izena ez dekot bapere argi: nik betitik Cuzco zala pentsa izen dot, baie hauna ailegatute Cusco leidu dot behin baino gehiagotan, eta azkenik Quetxua hizkuntzan Qosqo ei da. Berbaren esanahian, barriz, eztabaida handirik ez dago eta dana bat datoz “Munduko zile” dala esatean.\nBerez itsasoaren mailaren arabera 3399 metroko altueran dago, (Wikipediak dixit), Eta airien oxigeno gitxitxo dago. Honako hau igertan da aldapak igotzean aldapa bape gogorra ez dan arren arnasestuke atoan hasten zaralako. Demagun, Arenaleko zubiye Arriagatik hasi igotzen, eta Biribil Plazara heltzen zaranean erdi itota zauz.\nHiriye hameko hiriyen moduen anitza da. Nahiko zabala da hedaduraz, hain zuzen be aireportue kanpuen eingo eurien aspaldi, baie gaur egun erabat inguratute dago etxiez. Etxe gehienak nahiko txikiyak dira, itxuraz nahiko eskasak, eta oso gutxik daukiez kanpoko hormak igeltsuz luzitute. Beraz kolore nagusie lur gorriaren da, bai adreiluakaitik, bai luzitue daukien etxe horreek buztin gorriaz eginda deukielako. Kaliek orokorrien ez dira oso zabalak, etorbide izena izin arren, eta ez dira oso zuzenak.\nCuscon, baina, alde zaharra dago, guk Euskal Herrian ezetan dogun moduen. Hau da, orain dala lauzpabost mende eraikitako hiriya eta etxe dotore pilo bat. Ganera, Cusco Inka inperioaren hiriburue zan eta Pizarro iritsi aurreko aztarnak oso ugariyak dira, batez be oinarriyetan. Kaliek zuzenak direz, eta kuadretan etxe bakotxak bere portala deko. Batzutan portal horreek zabalik dagoz eta barrura sar daiteke. Barnean oso patio ederrak dagoz, zutabeakaz, eta egurrezko begiratokiakaz.\nMuseoak be, badagoz, baina oingo momentuen jabe pribatuenak baino ez dagoz zabalik, eta ez guztiyak.\nLalengo bi egunek hiriyari buruzko informazinoa emon ahal eustan bulego baten bila ibili naz, baie, gaur egun bulego hori dirua aldatzeko baino ez dago, eta ez daure bape jakingarririk emoten. Bestetik, kale guztiyetan zenbet gura agentzia, denda eta saltzaile dago bidaiak, tourrak, bisitak eta abar saltzeko. Cusco ez da tourist friendly.\nEguna hotza da bai\ngauez euriya bere\ndator bere sokan\nortzia ez hontan\nCuzcon pausatzen dira


Purua emakumearen ahoan — Eibar.ORG | Eibarko peoria\nHemen zaude: Hasiera / Blogak / Markos Zapiain / Purua emakumearen ahoan\nPurua emakumearen ahoan\nMarkos Zapiain 2010/01/21 10:45\nHerenegun, etxepeko tabernan kafesnea eta kruasana gosaltzen ari nintzela, bakardade baketsuan, aurrez aurre emakume bat egokitu zitzaidan, martinia zurrupada laburrez edateaz batera zigarro purua erretzen ari zena. Iruditu zitzaidan purua berotasun lizun batez erretzen zuela, ahoratu eta ezpainez maitekiro laztantzen zuela, sexualki. Gainera, aldi berean begiratu egiten zidan. Monica Lewinskyren antza hartu nion.\nHurrengo orduan Etika nuen eta idazlan bat eginarazi nien ikasle koitaduei: Zer iradokitzen dizu emakume bakarti batek tabernan purua erretzeak? Zergatik zaigu desberdin emakumearen ahoan purua eta zigarreta? Nondik nora onartzen ditugu beste barik puruak gizonezkoen ahoetan, frontoian kasu, eta, aldiz, kezkagarri zaigu, urdurigarri eta pizgarri, emakume baten aho pintatuaren barruan? Horixe galdetu nien gure ikasleei, alegia, herriari. Herriarentzat, dudarik ez: motxinbero bat da, erdi puta eta zerria.\nGizarte kontrolak gogor egiten die eraso emakume purudunei, gizarteak arriskutsutzat duen askatasun bat adierazten dutelako beharbada: emakumearen ekimen autonomoa, bere kabuz desiratzeko ahala eta eskubidea.\nHorregatik ikusiko da agian maizago purua emakume helduen ahoetan (gizonezkoen artean berdin, puruzaleago heldua gaztea baino).\nFreudentzat, zakila da purua, erremediorik gabe, eta puru erretzea, berriz, lagun talde maskulinoetako homosexualtasun zapalduaren adierazpen eta arnasbide. Alta, Freudek berak 20 bat puru erretzen zituen egunean, eta maiz ageri da argazkian puruari dotore eutsiz. Diotsozu Freudi: "Purua zakila da eta zuk egunean hogei puru. Beraz…". Freuden erantzun tipikoa: “Purua ia beti da faloa, baina kasu bakan zenbaitetan ez. Adibidez, nik erretzen dudanean, purua ez da purua baino”.\nApustua masturbazioaren ordezkoa delako, eta purua zakilarena, horregatik irizten dio agian gizarte kontrolak zigarro puruari erdi naturala emakumearen aho barruan soilik baldin aldi berean makina txanpon-jalean olgetan badabil.


Wikipedia:Atari - Wikipedia, entziklopedia askea.\nAtari bat gai edo jakintza eremu bati buruzko artikuluak biltzen dituen Wikipediako orrialde bat da. Atariak Wikiproiektu bat edo gehiagorekin loturik egon daitezke. Halere, argitaratzaileei bakarrik zuzenduak Wikiproiektuek ez bezala, atariak Wikipediako argitaratzaile nahiz irakurleei ere zuzenduak daude.\n1 Atari bat nola sortu\n2 Atarietan lagundu edo parte hartu\n3 Wikipedian ditugun atariak ikusteko\nAtari bat nola sortuAldatu\nLehenik eta behin, Atari:Gaia izenaz zeuk nahi duzun gaiari buruzko ataria sortu behar duzu (Gaia izenaren lekuan zeuk nahi duzun gaiari buruzko izenburua ipini behar duzu. Adibidez: Atari:Ingenieritza, Atari:Historia, Atari:Kanada...). Bigarrenik, gainontzeko atarien formatu berdina edo antzekoa ere izan dezan komeni da. Horrela atari guztiek irudi edo estetika orokor berbera gordetzen da. Azkenik, behin ataria sortu eta egoki osatu ondoren, administratzaile bati zeure ataria osatu edo amaitu duzula jakinarazi ezaiozu. Honela bere lana erraztu eta zuk sortu duzun atari berria gainontzeko atarien ataleko zerrendan gehituko du. Bidebatez, zure ataria gainontzeko Wikipediako irakurleek erraz topatu eta irakurri dezaten.\nAtarietan lagundu edo parte hartuAldatu\nGai bati buruzko interesa edo jakinmina baduzu, edota gai bati buruzko atarian lagundu nahi baldin baduzu eta jadanik atari hori sortua baldin badago, zuk ere bertan lagundu dezakezu. Nola? Gai hori buruzko artikuluak sortuz eta atariari gehituz. Honela denon artean atariaren kalitatea eta espezializazioa hobetuz.\nWikipedian ditugun atariak ikustekoAldatu\nSakontzeko, irakurri: «Atari:Azala»\nAzken aldaketa 4 abuztua 2015(e)an, 00:20(e)tan\nOrriaren azken aldaketa: 4 abuztua 2015, 00:20.


Gurutzea, hau gurutzea! • ZUZEU\nTarcisio Bertone, Vatikanoko estatu idazkariak Europak kalabazak soilik uzten dituela adierazi du suminduta. “Gehien maite ditugun sinboloak kendu eta Halloweeneko ohiko kalabazak soilik uzten ditu”. Estrasburgoko erabakiarekin haserre, Europa zaharraren norabide ez-konfesionala ulertu ezinean.\nItaliako gobernuko kideak antzerako adierazpenak egin dituzte. Hezkuntza sailburu den Mariastella Gelminik gurutzea tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik.\n“Maitasun unibertsalaren sinboloa” da gurutzea Bertoneren aburuz. Eta bazterketarekin ez omen du zerikusirik. Baina gurutzea erlijio katolikoaren sinboloa da, ez beste erlijioena, edo erlijiorik besarkatzen ez dutenena, edo etikarena (Italiako gobernuak esan bezala).\nErlijio askatasuna gizabanakoen eskubide bada, polemikarako tarte txikia du Estrasburgoko Auzitegiaren erabakiak. Gurutzeak, etikaren sinbolo gisa, dekorazio elementu gisa edo erlijio katolikoaren sinbolo gisa ez dute, beraz, kabidarik ikastetxe publikoetan.\nItaliako gobernuko kideak antzerako adierazpenak egin dituzte. Hezkuntza sailburu den Mariastella Gelminik tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik. Italiako gobernuko kideak antzerako adierazpenak egin dituzte. Hezkuntza sailburu den Mariastella Gelminik tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik. Italiako gobernuko kideak antzerako adierazpenak egin dituzte. Hezkuntza sailburu den Mariastella Gelminik tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik. Italiako gobernuko kideak antzerako adierazpenak egin dituzte. Hezkuntza sailburu den Mariastella Gelminik tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik. Italiako gobernuko kideak antzerako adierazpenak egin dituzte. Hezkuntza sailburu den Mariastella Gelminik tradizioaren sinbolo dela dio, eta ikastetxeetan horien presentziak ez dakarrela katolizismoari atxikimendurik. Agian dekorazio elementua baizik ez dela usteko du Gelminik.\nAlakrana: informazioaren jarraipena


Hiru diputatu berriren bila | Politika | Berria\nHiru diputatu berriren bila\nIgandean izendatuko dituzte hautesleek Ipar Euskal Herria ordezkatuko duten hiru diputatuak. Corregek, Lasserrek eta Bruk dute aukera gehien. Abstentzio handia espero da, beste behin\nFlorence Lasserre bozka-kabinatik ateratzen, legebiltzarreko hauteskundeen lehen itzulian. ISABELLE MIQUELESTORENA\nLegebiltzarreko hauteskundeen bigarren itzulia iraganen da igandean Frantzian eta Ipar Euskal Herrian, eta Emmanuel Macronen Martxan mugimenduak gehiengo absolutua lortzeko aukera handiak ditu. Hautesleen erdiak baino gehiagok ez zuen bozkatu lehen itzulian (%51,3), eta bigarrenean ere abstentzio handia izanen dela espero liteke. Lehen proiekzioen arabera, Frantziako Asanblean diren 577 diputatuetatik 400 baino gehiago Martxan-ekoak izan litezke.\nIpar Euskal Herrian ere, Emmanuel Macronen babespeko hautagaiak nagusitu ziren lehen itzulian; Martxan-eko Loic Correge 4. hautesbarrutian, Modemeko Florence Lasserre eta Vincent Bru, hurrenez hurren, 5. eta 6. hautesbarrutietan. Lehen itzuliko aitzina kontuan hartuta, beren lehiakideek zaila izanen dute emaitza iraultzea. Sorpresarik ezean, hiru diputatu berri izanen ditu Ipar Euskal Herriak.\nAste guzian, bigarren itzulira pasatu ez direnek, emaitzen balorazioa eskaini eta hautagai bakoitzarekiko iritziak plazaratu dituzte. Hautesbarruti bakoitzeko egoera aztertu du BERRIAk.\nEz bat, ez bestea\nJean Lassallek (Eutsi) azken egunak izan litzake diputatu gisa. Bozen %17,7 lortu zituen; %25,4 Loic Correge Martxan mugimendukoak. Lassallek berak onartu zuen joan den igandean: «Zaila izanen da». Egoera harrigarria sortu da, gainera, lehen itzuliko beren lehiakide bakarrak ere ez duelako baten edo bestearen alde bozkatzera deitu. PSko Bernard Uthurrik ez du agindu nahi izan nori boza eman; hautesleen esku utzita erabakia. EELVk, ez baten ez bestearen alde ez bozkatzeko deia zabaldu du. UDIko Laurent Intxauspek ere ez du dei zuzenik egin, baina Macronen ideiekiko hurbiltasuna erakutsi izan du behin baino gehiagotan. Berdin LR alderdiarentzat. Azkenik, EAJk Lassalleren diputatu ibilbidea kritikatu du, Euskal Herriko gai garrantzitsuenei begira sekula ez dela «erabakigarria» izan ebatzita. Halaber, Correge «ezezaguna» dela ohartarazita, adierazi dute ez direla bere alde jartzen ahal.\nFuntsean, hori izanen da igandean hautesleek egin beharko duten hautua: politikan urteak daramatzan eta ezagutzen duten diputatuaren edo berrikuntza politikoaren artean erabaki beharko dute. Lassalle ezagutua da, onerako eta txarrerako. Aurkezten den lurraldean sustraitze handia badu ere, bere ateraldi eta xelebrekeriek kalte egin liezaiokete. Martxan-ekoen aurka lehiatzen diren anitzek salatu dute diputatugai berri horien esperientzia falta. Hala ere, ez dirudi hautesleek kalkulu hori egiten dutenik.\nDiputatua eta amateurra\nBerak esperientzia du, eta gaiak menperatzen ditu, Lasserrek ez daki zertaz ari den. Horrela laburbil genezake Colette Capdevielle gaur egungo PSko diputatuaren estrategia bigarren itzuliari begira. 20 puntuko aldearekin irabazi zuen Lasserrek lehen izulian (%37,1), Capdevielle urrun utzita (%13,2). Geroztik, bataila bortitza da bien artean. LRk eta UDIk Lasserren alde egin dute, baina EELVk eta EAJk Capdevielle sostengatuko dute. «Betidanik engaiamendu azkar bat erakutsi du euskal lurraldearen alde, eta berriki eskualde hizkuntzen aldeko lege bat sustatuz», adierazi du EAJk. Baina ezkerreko bozen erreserba faltako zaio PSkoari, Frantzia Intsumisoak eta PCFk zuri bozkatzera deitu dute eta.\nSudouest egunkariak eta France Bleu irratiak antolatutako eztabaidan, gaina hartu zion nabarmen Capdeviellek Lasserri. Euskal Irratiek ere antolatu nahi zuten eztabaida bat, baina Lasserrek ukatu du, agenda «kargatua» duela argudiatuta. 5. hautesbarrutiko PSko batzordeek agiri bateratua idatzi dute, Lasserren esperientzia eta gaitasun falta «penagarria» salatzeko.\nArostegi, babesik gabe\nDiputatu izateko asmoarekin sartu zen Maider Arostegi Errepublikanoen alderdian (LR). Garai hartan, LRk botere guziak lortuko zituela uste zen, baina Fillonen aferak agertu ziren. Zaldi txarra aukeratu zuen. Joan den igandean, bozen %15,3 lortu zituen; %38,9 Bruk. Ezkerreko alderdiek ez dute agindu nori eman boza, edo zuri bozkatzera deitu dute. Gainerakoek Bruren alde egin dute. Stephane Alvarez UDIkoak «FNen aurka jartzeari uko egin ez dion hautagaia» babestu du sare sozialetan, eta azken astean berekin egin du kanpaina. EAJk ere Bruren alde egin du. «Aspaldi engaiatu da euskara eta euskal kulturaren alde. Bere engaiamendu fermua lehenik euskal departamendu baten alde eta ondotik euskal hirigunearen alde garrantzitsua izan da Kanboko eremuan», adierazi dute. Ez dirudi Bruk inongo oztoporik izanen duenik diputatu izateko.


Eskua larruaren aurka, hamabi bikote lehian - Eskoriatza - Goiena.eus\nEskua larruaren aurka, hamabi bikote lehian\nImanol Beloki Unamuno 2022-06-23 16:26\nEdorta Zubizarreta, Beñat Illarramendi eta Asier Urzelai pilotariekin.\nKontzejupeko eskupilota txapelketan azken urteetan gazteen eta nagusien txapelketak izan diren arren, zapatu honetan nagusiek bakarrik jokatuko dute –hamabi bikotek, 15:00etan hasita–; hala ere, gazteendako irailean antolatzea aurreikusten dute Atxorrotx Kultura Elkartekoek.\nAtxorrotx Kultura Elkarteak antolatutako Kontzejupe eskupilota txapelketa zapatu honetan jokatuko da. Asteon erabaki da txapelketaren ordutegia; izan ere, izen-emateen arabera erabaki da goizean soilik egitea txapelketa edo goizez eta arratsaldez egitea; hala, hamabi bikotek izena emanda, 15:00etan hasiko da txapelketa.\nLehia herrikoia urte askoan jokatu da udaletxeko arkupeetan, eta, 2003tik, Atxorrotx Kultura Elkartea ari da aitzinako zaletasuna galdu ez dadin kirola eta pike sanoa uztartzen dituen ekitaldia antolatzen. "Betidanik jokatu da pilotan kontzejupean, eta horrekin batera liga ere jokatzen zen; astebururo izaten ziren partiduak. Hala ere, galdu egin zen, eta egun bakarreko txapelketa antolatzen hasi ginen. Normalean, goizez gazteak aritzen dira, 6 eta 15 urte artekoak, eta arratsaldean, 16 urtetik gorakoak. Inoiz, bi edo hiru ediziotan emakumezkoak ere izan dira, eta, animatuz gero, ongietorriak izango dira", adierazi du Edorta Zubizarretak. Horrekin batera, Zubizarretak gaineratu du edonork irabazi dezakeela: "Gure garaikoak umetatik aritu gara kontzejupean pilotan, eta Enrique Iregi bikotekidearekin batera duela lau edo bost urte egindako ediziora arte parte hartzen izan gara. Gogoan dut behin irabazi ere egin genuela…".\n2006an jokatutako Kontzejupe txapelketan batutakoak.\n'Binbi' eta Illarra, gogoz\nLehia lagun artekoa izaten da, baina broma gutxi izaten dira udaletxeko arkupeetako txokoan jokoa hasten denean. Hori horrela, parte hartzera animatu diren bikoteak gogoz aritu dira entrenatzen, txapelketarako prest egoteko. Horren adibide da Asier Urzelai Binbi-ren eta Beñat Illarramendiren kasua. "Asteon entrenatzen ere aritu gara, beste asko moduan, eta kontzejupeak eskaintzen dituen trikimailu guztiak batu eta txapelketan praktikan jartzeko gogoz gaude. Txikitatik aritu naiz bertan jokatzen, lehenengo nire anaiekin, gero lagunekin… Eta ondoren, Illarrarekin bikotea osatu, eta bost ediziotan hartu dugu elkarrekin parte. Kontzejupeko sekretu gehienak aritzen garen guztiok ezagutzen ditugu; pilota eramateko zailtasun handienak dituzten koskak non dauden badakigu, eta jakinekoa da udaletxeko atea dela pilota gaiztotzeko eremua, guztiok topatzen dugun txokoa. Hala ere, beti agertzen da koska berriren bat… Beraz, une oro egon behar duzu adi", adierazi du Asier Urzelai Binbi-k.\nHaien palmaresaren berri emateko galdetuta, berriz, honako hau dio Illarramendik, barrez: "Pilotan jokatzen jakitea ezinbestekoa da hemen ondo aritzeko, baina pilota eramatearekin asko egiten da. Pilotakada zail bat nolabait jasotzean, esaterako, koska baten jo dezake eta dejada itzela gertatu, pilotari onenak ere ezingo lukeena eraman. Gure kasuan, edizioren batean izan gara finalean, baina irabazi, sekula ez. Ea zapatuan…".\nBinbi eta Illarramendi bikoteak aurkari zailak ere izango ditu bertan, eta horietako batzuk ere aipatu dituzte. "Aitor Oyon eta Ibai Gracia izaten dira, normalean, finalera iristen direnak, baina irabazi dezakegu. Guztiok ditugu puntu ahulak, eta edozer gerta liteke", adierazi du Binbi-k.\n"Herritarrak Kontzejupeko eskupilota txapelketa jokatzeko gogotsu zeudela ikusita, bikote ugarik emango zuela izena pentsatzen genuen, eta, horrenbestez, gazteen mailako txapelketa irailerako antolatzea erabaki dugu, eta zapatu honetarako nagusiena bakarrik".


Nafarroa, M26aren ostean: Geroa Baik koalizio gobernua osatu nahiko luke | EITB Udal eta foru hauteskundeak\nGeroa Baik koalizio gobernua osatu nahiko luke, Barkosen esanetan\nBestalde, Maria Chivitek jakinarazi du Geroa Bai, Podemos eta Izquierda-Ezkerreko buruzagiekin harremanetan jarri dela eta bilerak datorren astean abiaraziko dituela.\nBarkos, prentsaurrekoan. Argazkia: @geroabai\nNavarra Sumak 20. eserlekua lortu du, eta Ezkerrak berea mantendu du\nUxue Barkos Nafarroako jarduneko presidente eta Geroa Baiko buruzagiak maiatzaren 26ko hauteskundeen emaitzen balorazioa egin du gaur, eta, itun posibleen inguruan galdetuta, esan du Geroa Bai koalizio gobernu bat osatzearen aldekoa dela, exekutibo hori nola egituratu beharko litzatekeen zehaztu ez badu ere.\n"Lau urteotako eskarmentuak eta lanak agerian utzi dute gobernu aurrerakoi, anitz eta egonkor baten alde jarduteko dugun ahalmena", adierazi du Iruñean egindako agerraldian.\nIragarri duenez, PSNrekin bilera egiteko hitzordua egin dute jada, baina sozialistek zehaztu behar diete noiz eta non egin behar duten. Nafarroako Gobernurako ez ezik, udaletarako itunak ere izango dituzte eztabaidagai, argitu du Barkosek.\nBarkosek ohartarazi du bilera sorta horretan ez da EH Bildu izango. Elkarrizketen lidergoa Geroa Bairi balegokio, ordea, ez litzateke hori gertatuko, erantsi du.\nOtegik egin dion eskakizunari buruz galdetuta (hautagaitza aurkezteko eskatu dio), honakoa erantzun du: "Uxue Barkosen eta Geroa Bairen erabakiak Geroa Baik hartzen ditu, bistan da".\nJarduneko presidentearen iritzian, "helburua akordio errealak, egonkorrak hartzea bada, koherentzia ezinbestekoa da".\nGainera, Geroa Baiko hautagaiak esan du PSNri dagokiola negoziazioak zuzentzea, Geroa Bairi duela lau urte egokitu zitzaion moduan. Oraingoan, koalizioa hirugarren indarra da, eta "ez litzateke arrazoizkoa buruzagitza hartzea".\nHorren iritzian, lehendakari izan denez, bera ez da koalizio gobernu horren partaide izango.\nChivitek datorren astean hasiko du bilera-sorta\nBestalde, Maria Chivite PNSko presidentegaiak jakinarazi du gaur goizean jarri dela harremanetan Geroa Bai, Podemos eta Izquierda-Ezkerrako buruzagiekin, eta datorren astean hasiko dituztela elkarrizketak.\nBilera-sorta horren helburua Nafarroan gobernu progresista bat eratzea dela berretsi du PSNk, "herritarren kezka nagusi diren enplegua, zerbitzu publikoak edo berdintasuna bultzatzeko".\nIldo horretan, eskuineko alderdiek Nafarroan agintzea saihestu nahi duela azpimarratu du Chivitek. "Eskuineko gobernurik nahi ez duen gehiengo sozialarekiko konpromisoari eusten diogu", erantsi du.


Gabonetako kontzertua Juan Antonio Lizarralderen omenez - Antzuola - Goiena.eus\nGabonetako kontzertua Juan Antonio Lizarralderen omenez\nIrati Agirreazaldegi 2008-11-13 11:34\nAnelkarren, herriko abesbatzaren eta hainbat koadrilen ekimenez Gabon kanten kontzertua izango da abenduaren 27an, 18:30ean, parrokian. Ekitaldian omenduko dute Brasilen bizi izan ostean herrian hil berri den Juan Antonio Lizarralde misiolaria.\nGabonetako kantu jaialdia urte batzuetako etenaren ondoren berreskuratzea erabaki zuen abesbatzak. Juan Antonio Lizarralde ere parte hartzekoa zen.\n10-15 laguneko eta adin tarte ezberdinetako sei taldek jardungo dute. Talde bakoitzak bi abesti eskainiko ditu eta amaieran denek batera hiru kantu.\nLizarralderen lana eskertuz\nUrtetan bidali dute laguntza Brasilera antzuolarrek, Juan Antonio Lizarralderen koadrilakoen bitartez lehenengo eta azken urteotan Anelkarretik. “Misiolari moduan lan pausatua egiten zuen. Urarekin zeukaten arazo gehien baina Juan Antoniok ura lortzen baino lan gehiago egin zuen hango jendeari ulertarazten eta erakusten elkarlanean, auzolanean gai izango zirela ura lortzeko”, azaldu digu Anelkarreko presidente Jabi Etxanizek.\nAnelkarrekoek kontzerturako aurkezpen bat gertatuko dute irudiekin eta testuekin eskertzeko Lizarraldek egindako lana eta erakusteko antzuolarrei eurek emandako laguntza nora iritsi den eta zertarako erabili den. “Askok izaten duen zalantza da dirua iristen ote den, horregatik guk beti herritarren bitartez bideratzen dugu laguntza beharrean dauden herrietara”, dio Etxanizek.


81. urteurreneko egitaraua - Guernica Gernikara\nArrano Kultur Elkartea\n81. urteurreneko egitaraua\nGernika Memoriaren Lekuko\nLerro hauen bidez jakinarazten dizuegu Gernika bonbardatua izan zela 81 urte betetzen diren honetan, hainbat herri elkartek antolaturiko egitaraua helarazi nahi dizuegula (erantsirik doakizue kartela egitarau guztiarekin).\nIzan ere, 40 urteko lan iraunkorra eta gero, Gernika Batzordearen sorrera bultzatu zituzten arrazoi berak gaurkotasuna izaten jarraitzen dute:\nEgi historikoaren lanketa.\nInposaturiko gezurarren salaketa.\nIkerketa zientifikoaren sustapena.\nGuernica Gernikara ekartzeko aldarria.\nHainbat gogoeta eta hausnarketa kolektiboen ondorioz, herri-oroimena lantzen dugun elkarteak “Guernica Gernikara” lan-lerroa biltzen gaituen osagai komuna dela konstatatu, aldarrikapena berreskuratzeko gogoa azaldu, eta 2018-tik aurrerako Gernikara egokitzeko determinazioa azaldu dugu. Horrek dakarren guztiaz jabeturik. Eta 81.urteurrenari begira aurkezten dugun egitarauak asmo horren lehen urratsa izatea nahiko genuke: Euskal jendartearen zatiketa eta muga sozial eta politikoak gainditu duen aldarrikapena izan da, eta horregatik iraun du gaur arte, nahiz eta Guernica margoa 1981.urtetik Madrilen egon.\nGernika 36-ko gerraren argazki integrala da, lagin bat baino gehiago; baina, aldi berean, Euskal Herriko iruditegi zein bilakaera historikoan Gernika, mugarri, erreferente eta kontzeptu komuna ere bada. Urrunetik dator bere esannahia, eta gaurdaino heltzen da bere zentzua (bidean, belaunaldiz balaunaldi, elementuak hornitu zaizkiolarik). Eta horretan sakontzea, ariketa interesgarria dirudi: Gernika bonbardeaketaren gertaeren aurrean, Gernika euskal memoriaren leku gisa, Gernika Euskal Herriko zein nazioarteko histiorian duen zabalkunde, erabilera eta esannahia…\nGauzak horrela, komunikabide gisa informazio edo lanketarako iritzi gehiagorik nahi baduzue, gurekin harremanetan jar zaitezkete. Ibon: 663 740 913 e-posta: ber-ver@ipes.eus.\nGernika Batzordea, Arrano kultur elkartea, Gernika Garretan, Lobak, Sare Gernika-Lumo, Ongi Etorri Errefuxiatuak Busturialdea, IPES elkartea\nGernika-Lumon, 2018ko apirilean.\nArtxiboa Hautatu hilabetea 2022(e)ko ekaina (5) 2022(e)ko maiatza (7) 2022(e)ko apirila (11) 2022(e)ko martxoa (3) 2022(e)ko otsaila (2) 2022(e)ko urtarrila (3) 2021(e)ko abendua (3) 2021(e)ko azaroa (5) 2021(e)ko urria (3) 2021(e)ko iraila (6) 2021(e)ko abuztua (1) 2021(e)ko ekaina (2) 2021(e)ko maiatza (4) 2021(e)ko apirila (12) 2021(e)ko martxoa (2) 2021(e)ko otsaila (2) 2020(e)ko abendua (2) 2020(e)ko azaroa (3) 2020(e)ko urria (3) 2020(e)ko iraila (3) 2020(e)ko uztaila (2) 2020(e)ko ekaina (2) 2020(e)ko apirila (26) 2020(e)ko martxoa (3) 2020(e)ko otsaila (2) 2019(e)ko abendua (2) 2019(e)ko azaroa (2) 2019(e)ko urria (3) 2019(e)ko ekaina (5) 2019(e)ko maiatza (2) 2019(e)ko apirila (8) 2018(e)ko azaroa (1) 2018(e)ko ekaina (1) 2018(e)ko apirila (1) 2017(e)ko abendua (1) 2017(e)ko azaroa (2) 2017(e)ko maiatza (1) 2017(e)ko apirila (3) 2016(e)ko apirila (1) 2016(e)ko otsaila (1) 2015(e)ko maiatza (1) 2013(e)ko apirila (1)\n4 minutu 83. urteurrena Angel Viñas Antzerkia Artea astragernika bideoa bonbardaketa dokumentala egiak elkarrizketa elkartasuna ezer ez ospatzeko franco gernika gernika batzordea gerra guernica guernica gernikara Haizetara elkartea hamaika tb hispanitatea hitzaldia Ingo Niebel Ipes kandelak karmelo landa kazetaritza laborategi experimentala literatura Lleida manifestazioa Memoria Memoria elkarrizketa Memoria gara palestina picasso rif senidetzea sirena txoria unitate didaktikoa Urriak 12 urteurrena Xabier Irujo


«Neuschwanstein»: berrikuspenen arteko aldeak - Wikipedia, entziklopedia askea.\n«Neuschwanstein»: berrikuspenen arteko aldeak\n15:53, 28 maiatza 2011ko berrikusketa\n10 bytes added , Duela 10 urte\nrobotaren bidezko testu aldaketa -Erdi Aroko +Erdi Aroko\n13:30, 20 urtarrila 2011ko berrikusketa (aldatu)\nLuckas-bot (eztabaida | ekarpenak)\nt (r2.7.1) (robota Erantsia: be:Нойшванштайн)\n15:53, 28 maiatza 2011ko berrikusketa (aldatu) (desegin)\nt (robotaren bidezko testu aldaketa -Erdi Aroko +Erdi Aroko)\nNeuschwansteingo gaztelua, gazteluak eta [[gotorleku]]ak, ikuspuntu estrategikotik, jada beharrezko ez ziren garai batean eraiki zen. Horren ordez, fantasia hutsetik sortu zen: [[dorre (eraikuntza)|dorre]] eta harresi konposaketa eder eta erromantiko bat, mendiekin eta aintzirekin harmonia bikainean. Zenbait arkitektura estiloren konbinaketak eta barneko artisautzak, heldu eta ume belaunaldiak inspiratu ditu. Gaztelu hau, fantasia eta irudimenari omenaldi bat da, neurri handi batetan, antzerkiko eszenografo baten irudimenaren ondorio, bere oinetan duen lakutik sortutako beltxarga loriatsu baten irudia oroitarazten duena.\nHonela, bi exijentziak bete egin ziren: gazteluak hainbeste gogorarazten zituen alemaniar istorio tradizionalak, [[The Walt Disney Company|Disney]] konpainiak, [[Loti ederra (1959)]] izeneko bere filmeko gazteluarentzako eredu bezala erabili zuela, bere ikur nagusia dena. Izan ere, gaztelu honen kopia bat dago [[Disneyland Resort Paris]] edo Eurodisneyn. Barnean, ipuin hauei edo [[Erdi AroAroa|Erdi Aroko]]ko zenbait elezahar edo pertsonaiari ([[Fernando II.a Aragoikoa]] edo [[Tristan eta Isolda]] kasu) eginiko erreferentziez gain, argi elektriko sare oso bat, historiako lehen [[telefono mugikor]]ra (sei metroko estaldurarekin), beroa, [[Leonardo da Vinci]]k sortutako arauak jarraituz probesten zuen sukalde bat eta Alpeen ikuspegi ederrak ditu, azken hauen artean, erregearen gelatik ikus zitekeen [[urjauzi]] eder bat.\nLuis II.ak hiriburua, [[Munich]] uzten du, betirako gazteluan bizitzen jartzeko, []an, gazteluaren eraikuntza gainbegiratuz, zehazki, lortutako aurrerapenak jarraitzeko bere tokirik gogokoena zen eskailera batetik. Atzerriko banketxeek, bere ondasunak bahitzeko mehatxuen aurrean beharrezko neurriak ez hartzeagatik, []an, erregea desabildua izan zen, eta gertuko laku batean hil zen, baldintza ezezagunetan itoa.


Zergatik galtzen dute txakurrek kolorea sudurrean? | Txakurren Mundua\nZenbait kasutan txakurrak izan ditzakete koloreen galera beren larruan edo sudurrean, Jende askorentzat seinale hori kezkagarria izan daiteke, gaixotasun bat edo horren arrazoia izan den arazoa den identifikatzen saiatzen direlako.\nJakin aurretik, zergatik galtzen dute txakurrek kolorea sudurrean? Garrantzitsua da proteina bezala ezagutzen dela melanina Ezinbestekoa da txakurraren larruazalean, gizakiarengan funtzio bera baitu, bertan kolorea ematea baita. Eta modu berean, hori gertatzen da txakurrek satorrak edo orbanak izan ditzakete hori gaixotasun batzuen produktua izan daiteke baina ez du zertan arazo bat suposatu zure ongizaterako.\n1 Txakur batek sudurrean kolorea gal dezakeelako eragiten du\n3 Lupus Eritemato sistemikoa\nTxakur batek sudurrean kolorea gal dezakeelako eragiten du\nEzberdinak daude sudurrean kolore galera eragin dezaketen arrazoiak gure maskotaren artean, horien artean, genetikoki ezagutzen den arazoa dela aipatu dezakegu dudley-ren sudurra, hau da, txakurra hazten denean arrosa jartzen denean.\nAnomalia horrek sintoma bakarra sortzen du, inolako arazo kaltegarrien parte izan gabe. Noski, eguzkia dagoenean adi egon behar zara, geroztik erredurak sor daitezkeelako kolorazio hori sentikorra bihur daiteke egun eguzkitsuetan argi gehiegi.\nGaixotasun autoimmune baten ondorioz ere gerta daiteke. Sistema immunologikoak zelula osasuntsuei erasotzen dieten antigorputzak sortzen dituenean gaixotasun autoimmuneak deitzen zaie hauek ezabatzen saiatzen dira gorputzak elementu arrotz edo gaizto gisa identifikatzen dituelako.\nGaixotasun horietako hiru bakarrik izan daitezke txakurraren sudurrean koloreztatzeko kausa, hau da:\nGaixotasun honek sortzen dituen sintomak hauek dira: begien hantura, sudurrean, betazaletan eta ezpainetan kolore galtzea, uzkiaren, eskrotoaren edo bulboaren partean kortxadak eta lesioak sortzeaz gain. Txakurra albaitari baten aurrean eramateko alarma seinalea izan daitezkeenak dira aurpegia koloreztatzea eta begien puzteatxakurrak sindrome hori duela adieraz dezakeenez.\nAnemia hemolitikoa, paralisia edo larruazalean aldaketak sor ditzakeen gaixotasuna da, hala nola kolore galtzea. Honetaz gain, beste sintoma batzuk ere aurkezten ditu, hala nola sukarra, ultzera ahoko eremuan, ibiltzeko zailtasunak eta beste batzuk.\nGaixotasun honen sintoma nagusia da sudurraren despigmentazioa, ezpainak, betazalak eta gorputzeko beste edozein atal. Baina kontuan hartu behar dugu gaixotasun honen jatorria oraindik ez dela ezagutzen.\nTxakurrek sudurrean kolorea galtzeko duten beste arrazoi bat da larruazaleko minbizia Pertsonek bezala, animaliek ere gaixotasun hori jasan dezakete eta txakurrari gerta dakiokeen indartsuenetako bat bezala sailkatuta dago. Larruazalak izan ditzakeen tumoreen artean, sustraian koloreztatzea eragiten duena linfoma epiteliotropikoa da eta horretaz gain eragiten du. ilea galtzea, noduluak, ultzera, gaixotasunaren forma eta fasearen inguruko ganglio linfatikoen deskuamazioa.\nBatzuk alergikoak izan daitezke elikagailuak eginda dauden materialean aurki ditzakegun plastikoarekiko, sudurrean eta ezpainetan kolore falta, hantura, azkurak, narritadura eta zati horiek gorrituta eta beste batzuekin harremanetan jarri direnak. materiala.\nBeste arrazoi batzuk egon daitezke, adibidez, zenbait arrazetan beraien despigmentazioa neguan dagoenean gertatzen da. eguzki-argirik ez dagoelako kolore arrosa arrosa izan dezake, beste sasoi epeletan, berriz, beltza edo marroia da.\nArtikuluaren bide osoa: Txakurren mundua » Txakur orokorrak » Gaixotasun » Zergatik galtzen dute txakurrek kolorea sudurrean?\nInoiz ikusiko dituzun txakurkumeen bideorik maitagarrienak\nNola saihestu nire txakurrak hozka egitea


Iturbide, Antxiola eta Estropalari kaleak konponduko ditu Udalak datozen asteetan - Orioko Udala\nIturbide, Antxiola eta Estropalari kaleak konponduko ditu Udalak datozen asteetan\nAlbisteak Maiatzak 14, 2021\nDatozen asteetan, uda aurretik, Udalak Iturbide, Antxiola eta Estropalari kaleetako lurzorua konpontzeko eta asfaltatzeko lanak egingo ditu. Hori dela eta, kale horietan ibilgailuen pasaera itxiko da zenbait momentutan eta aparkatzeko aukera ere mugatu egingo da. Horrez gain, hondakin-guneak tokiz mugituko dira Antxiolan eta Iturbiden.\nIturbide kaleko lanak\nIturbide kaleko lurzorua harlauzazkoa da eta oso egoera txarrean dago. Hautsita ez dauden harlauzak ez dira aldatuko, baina lurzorua sendotu egingo da, arketa eta hustubideak konpontzearekin batera.\nLanak datorren astelehenean hasiko dira, maiatzaren 17an.\nLan horiek egiten diren bitartean, ibilgailuen pasaera debekatuko da, semaforo bidez, eta inguruko bizilagunen ibilgailuek bakarrik izango dute aukera kalean sartzeko. Ahal dela, pasaera irekita egongo da Goiko Kaleko bizilagunen ibilgailuentzat, baina baliteke momenturen batean zirkulazioa moztu behar izatea.\nHondakinen bilketako kamioiak obra-eremuan barrena ibili behar ez izateko, Iturbide kaleko hondakin-gunea kalearen beheko aldean kokatu da gaur goizean, iturriaren ondoan, pilotalekuaren atzealdean (ikusi argazkia). Gunea tokiz aldatu arren, oraingo txartel berberekin irekiko dira errefusako eta organikoko edukiontziak.\nObrak Luxarbek egingo ditu eta lau bat aste iraungo dute.\nAntxiola kalean dagoeneko hasita dago Udala arketak eta hustubideak konpontzen eta bidea asfaltatzeko prestatzen. Prestaketa-lanek bi aste inguru iraungo dute eta, ondoren, asfaltatu egingo da kalea.\nLanak egiten diren bitartean, ibilgailuen pasaera debekatuko da, semaforo bidez, eta inguruko bizilagunen ibilgailuek bakarrik izango dute aukera kalean sartzeko. Ahal dela, pasaera irekita egongo da kaleko bizilagunen ibilgailuentzat, baina baliteke momenturen batean zirkulazioa moztu behar izatea.\nHondakinen bilketako kamioiak obra-eremuan barrena ibili behar ez izateko, Antxiola kaleko hondakin-gunea kendu egingo da asfaltatze-lanek irauten duten lauzpabost egunetan; egun horietan, bizilagunek Aita Lertxundi kaleko hondakin-gunea erabili beharko dute. Egun horietan irekita egongo dira errefusako eta organikoko edukiontziak, txartelik gabe erabili ahal izateko.\nLurzorua prestatzeko lanak udal-brigada ari da egiten eta asfaltatze-lanak, berriz, Asfaltos Urretxu SAk egingo ditu.\nEstropalari kalea asfaltatu egingo du Udalak, 18 zenbakidun portaletik 30.era arte, eta hortik hondartza-bideko bidegurutzera arte.\nLanak hiru bat aste barru hasiko dira eta bi egun iraungo dute. Asfaltatze-lanak egiten diren bitartean, aparkalekuak libre utzi beharko dira. Ibilgailuen zirkulazioa moztu egingo da une jakin batzuetan.\nLanak Erabau SLk egingo ditu.\nHondartza-bideko errepidea ere egoera txarrean dago; baina hori beranduago konponduko da, irailetik aurrera, asfaltatze-lanak bidegorria luzatzeko lanekin batera egingo ditu-eta Udalak. Bitartean, dauden zuloak estaliko ditu Udalak.\nLan hauek irauten duten bitartean ibilgailuak ahalik eta gutxien erabiltzeko eskatzen die Udalak inguru horietako bizilagunei eta barkamena eskatzen die, aldez aurretik, sortuko diren eragozpenengatik.


Game Bidean Nekazaritza Online. Play for free\nGame Bidean Nekazaritza\nPlay jokoa Bidean Nekazaritza Online:\nGame Description Bidean Nekazaritza\nGuy hau erabaki amaieran joan behar du, ez baita dirua. Ustekabean aurkitu du bere laguntza -plana besoetan. . Play jokoa Bidean Nekazaritza konektatuta.\nTekniko jokoa Bidean Nekazaritza ezaugarri\nGame Bidean Nekazaritza gehitu: 31.12.2011\nJokoa jokatzen: 2157 aldiz\nBezalako jokoa Bidean Nekazaritza Jokoak\nDeskarga jokoa Bidean Nekazaritza\nEmbed Joko Bidean Nekazaritza zure web orrian:\nJokoaren txertatu Bidean Nekazaritza zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Bidean Nekazaritza , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Bidean Nekazaritza -rekin, baita ere, jokoa jokatu zen:


VirtualBox-en instalatutako makina sare lokalean konfiguratzen badugu, gure ordenagailu fisiko eta makina birtualaren arteko komunikazioa burutzeko aukera izango dugu, Adibidiez, makina birtuala web zerbitzari bezala probakÂ egiteko erabili daiteke. Nire kasuan Ubuntu Server 14.04.03 LTS bertsioa daukat instalatuta.\nJarraitu beharreko pausoak.\nMakina birtualaren ezarpenetan sartu -> Sarea.\nBertan, “Hona erantsita” atalean NAT izango dugu aukera lehenetsi bezala. NAT aukeraren ordez, “Zubi egokitzailea” hautatu eta “izena”Â atalean aukeratu beharrekoa makina fisikoaren sare konexioaren araberakoa izango da. Wifi bidez konektatuta baldin badago Wifi aukeratu beharko da eta kable bidezko konexioa izatekotan Ethernet.\nNIre kasuan wifi bidez konektatuta nago.\nHonekin amaitu dugu. Orain gure makina brituala martxan jartzerakoan gure barne sarean IP helbide bat izango du eta makina fisikoarekin konexioak egiteko aukera izango dugu. Hau baieztatzeko ifconfigÂ komandoa erabili daiteke.


Donostia: TERTULIA SOCIOECONÓMICA MENSUAL/ HILERO SOLASALDI SOZIOEKONOMIKOA – Economistas sin Fronteras\n06 de Abril a las 18.30h\nSede Coordinadora de ONGD, Kalapié y Fiare (Iparragirre, 8)\nApirila, 6 18.30h\nGGKE/ONGD Koordinakundea, Kalapié eta Fiare egoitzan (Iparragirre, 8)\nMugarik Gabeko Ekonomilariak Fundazioak hilero solasaldi sozioekonomiko bat abiatzeko asmoa du, gaur egungo egoera ekonomiko eta sozialari buruz eztabaida aske eta ireki baterako gune iraunkor bat sortzeko asmoarekin.\nGaraiak abiada bizian ari dira aldatzen, eta uste sendoa dugu premiazkoa dela eztabaidatzea zer etorkizun eraikitzen saiatu nahi dugun zeruertzean ikus ditzakegun aukeren artetik. Eredu sozioekonomiko berri bateranzko trantsizioa egingo badugu, beharrezkoa da guztiok bat egitea eredu horren euskarri izango diren balio etikoekin.\nGaurkotasunarekin loturiko gaiak jorratzeko asmoa dugu, baina, aldi berean, baita betiko gaiak ere, egungo gizarteari nahiz eraikitzeko asmoa dugunari zuzenean eragiten dioten gaiak. Gure ustez, hauek dira eztabaida demokratiko batean aurrerapausoak ematea eskatzen duten gai sozioekonomikoetako batzuk: pobrezia, berdintasunik eza, enplegua, oinarrizko errenta, zerga-sistema, pentsioak, ekoizpen eta kontsumo arduratsua, herritarren ekonomia, genero-ikuspegia, ekonomia eta ekologia, eta partaidetza-ereduak enpresan. Nolanahi ere, gaurkotasunaren arabera eta solasaldietako partaideen interesen arabera, eztabaidarako gaien zerrenda irekia izango da.\nTertulia bakoitzean, jorratuko dugun gai jakinari buruz ezagutza duen edo duten pertsona bat edo bi izango ditugu; labur-labur euren informazioa aurkeztu eta egoera nola ikusten duten azaldu, eta, ondoren, eztabaida ireki batera pasatuko gara. Era berean, partaide bakoitzak bere gogoetak edota desadostasunak agertzeko aukera izango du, eta eztabaida irekia sortuko da bertaratzen diren guztien ekarpenekin.\nSolasaldiak irekiak dira, pentsaera eta ideia guztietako jendeak har dezake parte tertulietan; izan ere, aztertuko ditugun gaietan iritzi eta jarrera desberdinei ahotsa ematea da gure helburua.\nTertulietan sortzen diren eztabaidak jasotze aldera, partaideen gogoeta eta ekarpen nagusiak dokumentu batean biltzea da gure asmoa, labur bada ere, eta ondoren dokumentu hori hedatzea.\nHurrengo hitzorduak: Maiatzaren 11/ Ekainaren 14a\nEntrada anterior:Anterior Formación sobre Empresas y Derechos Humanos\nSiguiente entradaSiguiente I Congreso Madrileño de Economía Social y Solidaria


ISEK - Laguntzak - Irisgarritasunaren Sustapena - Etxebizitza - Euskadi.eus\nISEK - Laguntzak\nEusko Jaurlaritzako Etxebizitza, Enplegu eta Gizarte Gaietako Sailak eraikinak eta etxebizitzak birgaitzeko aurreikusi dituen laguntzen esparruan, irisgarritasuna hobetzeko diru-laguntzak daude, partikularrentzat eta etxejabeen erkidegoentzat:\nPartikularrentzako laguntzei buruzko informazioa\nJabekideen komunitateei zuzenduriko laguntzei buruzko informazioa\nLaguntza horiez gain eta une bakoitzeko egoeraren eta aurrekontu-partiden arabera, Udaletxeek eta Foru Aldundiek, beren eskumenen esparruan, traba arkitektonikoak kentzearekin zerikusia duten jarduerak ordaintzeko "laguntza-poltsak" ezartzen dituzte beren lurralde-eremuan. Azaldutakoari jarraiki eta horri buruz informazioa behar duten unean dagokien Udaletxean edo Aldundian galde dezaten aholkatzen zaie erabiltzaileei.\nEnplegu eta Gizarte Politiketako Sailak urtero egiten du deialdia udalentzat eta toki-erakunde txikientzat, irisgarritasun-planak egiteko; egun daudenak eguneratzeko; plan horietan jasotako hobekuntzak egiteko, hiri-ingurunean eta eraikinetan irisgarritasuna bermatzeko, dagokion jarduera-eremuan; eta irisgarritasuna bermatzeko behar diren ekipamenduak erosteko eta instalatzeko. 2011ko ekitaldiko deialdia: AGINDUA, 2011ko uztailaren 27koa, irisgarritasun-planak egiteko eta eguneratzeko, hobekuntza obrak burutzeko eta hiri-ingurunean zein eraikinetan irisgarritasuna bermatzeko beharrezkoak diren ekipamenduak erosteko, udalentzat eta toki-erakunde txikientzat 2011rako diru-laguntzak arautu eta horietarako deialdia egiten duena (EHAA, 2011/154 zk.).


Hasierako kontzertua. BOS & Broadway\n06 - 07urria 2016\nCantantes del West End de Londres\nMyers, Anna-Janne Casey, Damian Humbley, Adrian Der Gregorian\nRobert Purvis, zuzendaria\nClaude Michel Schönberg Les Miserables, One day more\n06 urria 2016 Euskalduna Jauregia 19:30 h. Sarrerak Erosi\n07 urria 2016 Euskalduna Jauregia 19:30 h. Sarrerak Erosi\nInoiz ere ez da behar adina estimatuko XX. mendeko antzerki musikalaren historian urrezko aroaren barruan Brodwayk izan zuen garrantzia. 40ko hamarkadan, AEBek Bigarren Mundu Gerran parte hartzeak markatutako garaian, Brodwayk bere onena eman zuen, eta musika sormenaren iturri nagusienetako bat izan zen herrialdearen barruan. “On the town” (“Hirian”) da bertako mugarrietako bat. Jerome Robbins koreografoa, “Ballet Theater” muntaiarako ideien bila zebilela, Europa eta Ozeano Bareko gerra-guneetara itzuli aurretik, itsasontzietatik irtenda Manhattan euren mende hartzen zuten soldaduen eta marinelen energia gainezkatuan oinarritu zen. Hiri handian egoteko baimenak gerrako frontera itzultzeko beharrak mugatzen zituen, eta malenkoniaz tindatzen zuen dibertsioaren paradisuan egindako sartu-irten laburrak agindutako askatasun eztanda. Robbinsen ideiak “Fancy Free” lanari eman zion bide, bi pertsona ospetsuri esker: Oliver Smith eszenografoari eta 25 urte besterik ez zituela orkestra-zuzendaritzaren arloko fenomeno berria zen Leonard Bernsteini esker, hain zuzen. Emankizuna 1944ko apirilean estreinatu zen, arrakasta izugarriarekin. Smithek Bernsteini eta Robbinsi adierazi zien ballet hori Broadwayko musikal handi baten ernamuina izan zitekeela, eta konbentzitu egin zituen. Zorionez, orduko hartan Bernsteinek ez zuen onartu libretoa Arthur Laurents antzerki eta gidoigileari enkargatzeko norbaitek egin zion iradokizuna (gerora, berak sortu zuen “West Side Story” –“Mendebaldeko Istorioa”–, eta, hori baino lehenago, Alfred Hitchcocken “Rope” –“Soka”– filmaren gidoi zinematografikoa). Aitzitik, Villageko bi idazleri eman zien lana, haien izaera txinpartatsua klasikotik ezer gutxi zeukan piezaren egiturarekin hobeto uztartuko zelakoan: Betty Comden eta Adolph Green idazleei. Balleta estreinatu eta zortzi hilabete eskasera, New Yorkeko Adelphi antzokian eman zen lehenengo aldiz “On the town”, eta 462 funtzio eskaintzera iritsi zen; New Yorkeko estandarren barruan, ez zen arrakasta aparta izan. Mundu Gerra bukatzean, ahuldu egin zen, hein batean, “On the town” lanaren erakargarritasuna.\nOso ondo jaso zuen hori zinemako bertsioak (“On the town”, 1949), Stanley Donen eta Gene Kellyk zuzenduta. Alabaina, Brodwayren eta Hollywooden arteko ezkontza banaezinak beharturik, New Yorketik Los Angelesera egindako jauziak izan zituen bere ondorioak ere. MGM etxeak hasieratik ezabatu zuen Broadwayko musikaleko aktoreen arteko arraza-aniztasuna. Gainera, Bernsteinek sinatutako eszena-partiturako musika-saioetatik sei baizik ez zituzten pantailaratu. Bost urte igaro ziren. Ordurako, bigarren mailako miss baten, neska antropologo baten eta neska taxilari baten ehizan (edo harrapakin-lanetan) zebiltzan hiru gazte horien etorkizunean ez zen gerra ageri. Izan ere, hauxe zen haien zoritxar bakarra: haien bizitzako maitasun izateraino jasotako egun bakarreko maitasunari agur esan beharra, goizeko seietan itsasontzira itzultzeko. Besteak beste, filmean ez zuten sartu gaur gozatzeko aukera izango dugun emanaldia, guztietan zirraragarriena beharbada, II. ekitaldiko pas de deux eta finalearen artean kokatutakoa, hain zuzen. Hari esker, kolorez janzten zen “On the town”, bizitza ospatzetik –eta ez hura ukatzetik– jaiotako nostalgiarekin. Comdenek eta Greenek istant ahul horiei hitzak jartzen asmatu zuten “Some other time” (“Beste noizbait”) doinuan, baina, hala ere, bizitza zurrutadaka edatera egiten dute gonbit (“Where has the time all gone to?/Haven’t done half the things we want to./ Oh, well, we’ll catch up / Some other time” (“Nora joan da denbora guztia?/ Ez dugu nahi genuenaren erdirik ere egin/ O, beste noizbait berreskuratuko dugu”)).\n“On the town” lanaren ostean, New York, musikaleko hiri-kokalekurik gogokoena bihurtzeaz gain, musikalaren metaforarik onena ere bilakatu zen: denbora ezinbestean joateak eta etorkizuna jakin ezinak are zilegiago egiten zuten hiriaz erotzeraino gozatzeko beharra. Hiriko espazioak jazz-, kirol- eta bertigo-erritmoa txertatu zion bizitzeko esperientziari, eta magiko bilakatu zuen egunerokoa: musikal klasikoak giza harremanetan betetzen zuen zeregina zientzia-fikzioak teknologian betetzen zuen horixe bera zen, fantasiarik jostagarriena.\n1957an aldatu ziren kontuak. Leonard Bernstein ia bere ahalmen musikalaren maila gorenean zegoen orduan –hurrengo urtean New Yorkeko Filarmonikoko titular izendatu zuten–. “West Side Story” AEBetako antzerki musikalaren zutarrietako bat izango zen, berriz ere Jerome Robbins koreografoaren ideia batean oinarritua, Arthur Laurents –orduko hartan bai– libretogile zuela eta hitzak orduan etorkizun handia zuen Stephen Sondheimek idatzirik. “West Side Story” musikalean, New Yorkeko slumak ageri ziren, lehenagoko “Porgy and Bess” bezalakoetako hegoalde zaharreko auzo pobre beltzen ordez. Era askean erabili zuen “Romeo eta Julieta” obrako koartada shakespearetarra, Montescoen eta Capuletoen ordez bertako Jets eta Sharks puertorricoarrak sartuta. Horrela erretratatu zuen gentrifikazioaren izugarrikeriak iritsi baino lehenago Ipar Amerikako hiri etakoetnia anitzeko bolborategietan gertatzen ari zen aldaketa soziala. Mestizaje musikalaren aparteko adibidea izanik, Bernsteinen partitura ez zen ez pastiche ez eta kitsch ere bihurtu. Indar estetiko geldiezineko adierazkortasuna lortu zuen, alferrikako nabarmenkeriarik gabe. Hori guztia osatzeko, material heterogeneoak izan ziren abiapuntua: erritmo etnikoak –Kubako danzon–, errusiar erromantikoekin bezainbat Copland, Varese eta Ivesekin elikatu zen sinfonismoa, Hard Boben modulazio zakarrak, East Coast jazzerako belarria, eta Great American Songbook kanoneko standard gehienak inspiratu zituen lirismo sentimentala.\nHain zuzen ere, Ipar Amerikako irudimenezko kanon horretan urrezko letrekin idatzita daude Cole Porterren abestiak, eta haiek gabe ezin osorik egin musikalean zeharreko ibilbiderik. Egitarau honen barruko hirurak “High Society” film musikalekoak dira (“Goi mailako gizartea”, Charles Walter, 1956). George Cukorrek 1940an ondutako “The Philadelphia Story” (“Philadelphiako istorioa”) zoragarriaren remake txepela zen hura, Grace Kellyk zinemaren industria agurtzeko bitarteko moduan prestatua. Hala eta guztiz ere, Louis Armstrongen agerpenekin batera, argi biziko distira dute Porterren kantuek: “Who wants to be a millionaire”, Sinatra eta Celeste Holmes erreportari bikoteak osatutako dueto komikoa, eta, bertan, Tracy Lordsen ezkontza-prestaketetako luxuak eragiten dien bekaizkeria ateratzeko dantza eroak tartekatuta, martxa punteatuko erritmoko miniaturan; “Well did You Evah!”, Porterren 1939ko “Du Barry was a Lady” musikaletik ateratako beste emankizun bat, komikotasun etilikoko beste norgehiagoka bat, doinu liluragarriarekin, Johann Straussen “Die Fledermaus” (“Saguzarra”) operetako aipuz josia; “True Love” mugarri nagusia, ahozko beste dueto bat orkestrarekin, balada ameslari joskeran, eta, bertan, Bing Crosbyk Grace Kelly bere belaontzian kulunkatuz, eta, bitartean, printzesa izatear zen Grace diskrezio handiz azken estrofa abestuz, haren azkeneko bertsoekin (“(…) with nothing to do but to give to you/ and to give to me love forever true”), haren ibilbideko Urrezko Disko bakarra irabazteko behar zuen horrexekin, hain zuzen.\n“My fair Lady” eta “Gigi” lanekin beste talentu-konstelazio batera iristen gara: Berlingo Orkestra Filarmonikoan bakarlari, eta Eugene D´Albert nahiz Ferruccio Busoni konposatzaileen ikasle izan ostean, Frederick Loewek AEBetara emigratu zuen. Han, Alan Jay Lerner aurkitu zuen 1942an, The Lambs Cluben: antzerkiko jendearen gizarte-elkargune mitikoa zen 44. kalearen mendebaldeko 130.ean. Broadwayren historiako zati bat bi munduren arteko topaketa bezala konta liteke: alemanez mintzo ziren emigranteak eta Ivi Leagueko seme-alabak. Antzerki musikalaren historian, ekoizpenetik ekoizpenera, eraginik handiena izan zuen tandemetako baten aurrean gaude, hasi “Brigadoon” ekoizpenekin eta “Camelot” lanera bitartean. “My fair lady” George Bernard Shaw idazleak 1913an argitaratutako “Pigmalion” antzezlanaren egokitzapena da. Antzerkigilea hil eta gero taularatu zuten Lernerrek eta Loewek “Pigmalion”, Rogers & Hammerstein II hutsik gabeko sortzaile-taldearen aholkuari entzungor eginda. Haiek lehenagotik etsi zuten taularatzeko ahaleginean, uste izan zutelako “Pigmalionek” ez zuela behar hainbateko interes erromantikoko tramarik azpian. Obra egokitzeko eskubideak bermatuta izan aurretik ere, antzezlana begiz jota zeukan MGM ahalguztidunari desafio eginez, Lernerrek eta Loewek aurrera egin zuten, eta hainbesteko fedea zuten euren proiektuan, azkenean haiei eman baitzieten obraren lizentzia. “London Bridge is Falling Down” lanaren estrofetako azkeneko bertsoaren arabera jarri zioten izena; lan hori XVIII. mendeko nursery rhyme ingeles ospetsu bat zen. Broadwayko Mark Hellinger Theaterren aurkeztu zen “My Fair Lady” 1956ko martxoaren 15ean, aldez aurretik, erritualaren arabera, hilabete lehenago New Haveneko Schubert Theaterreko testa gainditu ondoren. Rex Harrisonek jokatu zuen Higgins irakaslearen papera –Noël Cowardek ezezkoa eman ondoren–, eta Julie Andrewsek, berriz, cockney azentuarekin mintzo zen Liza Doolittle lore-saltzaile trauskilarena. Arrakasta paregabea lortu zuen. “West Side Story” eta “My Fair Lady” garai berberekoak dira, eta biek ireki zituzten generoaren ildoak XX. mendearen erdialdean; alabaina, hala eta guztiz ere, bai bi partitura desberdinak! West Side hispanoko funky modernitateen aurrean, “My Fair Lady”–k Vienako Ringen jaiotako izaki musikala dela eman dezake, beste garai batzuetako lurrina darion orria. Dena dela, bere musika-egituraren fintasunak ez ditu bazterrean uzten Shawren obraren asmo kritikoak. Egileak Londres edwardiarrak aurrera egiterakoan zeuzkan gorabehera sozialak zehatz aztertzeko sastakai bezala erabiltzen zuen fonetika, bizio klasista guztiak pedagogia misoginoarekin mozorrotuta. MGMren luxuzko bertsioan garbi nabarmentzen da hori (“My Fair Lady”, 1964); George Cukorrek sinatu zuen bere ohiko anbiguotasun atseginarekin.\nGaraikidea duten “West Side Story” baino nostalgikoagoak dira bai “My Fair Lady” bai eta “Gigi” ere –hor, talentuen konstelazioa Vincent Minelli zuzendaria eta Arthur Freed ekoizlearenganaino zabaltzen da–. Bazirudien desagertzen ari zen mundu baten agurra zirela, Europa Zaharreko fin-de-siecle oihartzunekin. Batu diezaiogun hirukoteari “The Sound of Music”. Arrakasta itzela izan zen, Richard Rogersen musikarekin eta Oscar Hammerstein II.aren libretoarekin. Wolfgang Liebeneinerrek 50eko hamarkadaren erdialdean zuzendu zuen “Die Trapp Familie” film ospetsua hartu zuen oinarritzat, Maria von Trappen memorietan inspiratuta zegoena. 1959ko azaroan Lunt-Fontanne Theaterren estreinatu zen, eta Rogersek eta Hammersteinek elkarrekin sinatu zuten azken lana izan zen –1943an hasi ziren elkarlanean, Broadwayko agertokiak “Oklahoma!” antzezlanarekin irauli zituztenean–. Alboratu egin zuten Errebista kontzeptua, eta Liburu musikalaren forma lortzeari ekin zioten: kantuek eta balletek narrazio-egitura sendo batean uztartuta egon behar zuten, istorioa “irakurtzen” laguntzeko moduan. “Sound of Music” garaipen handia izan zen, alde batetik, highlight sorta miragarriagatik, eta, bestetik, diskurtso musikala topiko burugabe samarrekin apaindutako biografia (baroisa bihurtutako klaustrotik irtendako mojagaiak, “Austria´s got talent!” avant la lettre batean bete-betean asmatuz umeen abesbatza bihurtutako familia ugariak eta AEBetara egindako emigrazio zorioneko bihurtutako nazien aurkako konplotak) duen familia baten eleberrian txertatzeko modu sendoagatik.\nArtean ere Robert Wisek 1965ean zuzendu zuen “Sound of Music” musikalaren zinemarako egokitzapenak jendearen artean piztutako harrabotsa apaldu gabe zegoela, John Cander musikariak eta Fred Ebb idazleak Broadwayko antzerki musikalaren lema hartu, eta noranzkoa aldatu zuten “Cabaret” lanarekin. Horrekin egiaztatu zuten generoan, familien frankizia eztitsuekin batera, bazutela lekua eszena-espazioaren ideia helduagoek (Harold Prince zuzendariaren erabakiz, ikusleak aretora sartzen zirenean besaulki-patioa islatzen zuen ispilu bat bakarrik ikusten zuten), bai eta erabilitako gaietan ere (prostituzioa, antisemitismoa…). Christopher Isherwooden “Goodbye to Berlin” (“Agur Berlini”) eleberritxoan inspiratuta zegoen nolabait “Cabaret”, eta 1972an Oscarrekin saritutako zinema-bertsioa izan zuen. Bob Fosse handiak zuzendu zuen, eta film horretakoa da jatorriz gaurko egitarauan sartuta dagoen “Maybe this time” abestia. Liza Minellik antzeztutako Sally Bowlesek galtzaile izateari uztearekin egiten du amets (“Maybe this time / love won’t end”, “Beharbada oraingoan / iraungo du maitasunak”), Kit Kat Cluba bere itxaropenen egoitza den une urrietako batean, hitlerianismoaren atarian Berlinen bizi zen zekentasunen galaxiaren erdian.\n80ko hamarkadan zehar, musikalaren grabitate-zentroa Broadwaytik Londresko West Endera aldatu zen, neurri batean Andrew Lloyd Webberrek, generoaren erreferentzia orokor bezala, ezagutu zuen igoera milioidunak eraginda. Txarteldegietan irauteko errekorren arabera, Irving Berlinekin batera ospa dezakegu “There is no business like show business!” (“Ez dago ikuskizunaren negozioa bezalakorik!”). “The phantom of the opera” (“Operako mamua”) (Her Majesty´s Theater, Londres, 1986) Gaston Lerouxen izen bereko eleberrian oinarritu zen, eta, folletoian idatzitakoa izanik, oso tentagarri bihurtu zen laster era guztietako egokitzapenak egiteko. Egokitzapen haietako batzuk gustatu egin zitzaizkion Lerouxi berari, hala nola, Rupert Julianek zuzendutako filmean Lon Chaneyk egindako lana. Lloyd Webberrek liraindu egin zuen higuin fisikoaren eta lilura erromantikoaren arteko koktela, mendearen bukaerako frankizia musikaletan gertatzen ari zen gero eta “disneytartze” handiagoaren arabera. Gako nagusia jasotzen duen duetoa menderatzearen eta jabetzaren arteko fantasia da (“Eta labirinto honetan/ non gaua itsua den/ Operako mamua dago/ bion barruan hor/ hemen”), soila bezain liluragarria den doinuaren barruan, oso orkestrazio teatralean bilduta, era bitxian synthpop erromantikoaren eta laurogeiko hamarkadako new waveko alderik gotikoenaren arteko elkarrizketan. Egitarauari amaiera emateko, “One Day More” dago, mundu osoan generoaren historiako arrakasta handienetakoa izandako “Les Miserables” (“Miserableak”) musikalaren I. ekitaldiaren bukaerako emankizuna. Claude Michel-Schönbergek konposatu zuen, eta Londresko Barbican Centren estreinatu zuten 1985ean, bost urte lehenagoko Parisko jatorrizko ekoizpena sakon berrikusi zuen bertsio ingelesean. “Iritsi da garaia/ iritsi da eguna (…) berriz hasteko eguna”, entzuten da nazio ereserki sutsuaren egikera duen ensemble asaldatuan, Epaiketako eguna heldu baino lehen. Epaiketa horretan, bat egiten dute dramatis personae guztien banakako patuek, Parisen 1832ko ekainaren 5ean izandako matxinada errepublikanoaren bezperan. Hor ere, “Egun bat gehiago/ mundu berri bat irabaz dezagun”, antzerki musikalean bide dagoen ziurgabetasunaren epikak darama emozio kutsagarria, Guy de Maupassantek esandakoari arrazoia emanez: “Zoriona ez da beti alaia izaten”.